Y Cylch Cerrig\nWrth i’r ferch, a oedd nawr yn ddyfrgi, agosau at y cylch cerrig, sylweddolodd hi bod y ffigwr yn sefyll ar ei ganol yn enfawr. Roedd e mor fawr roedd e’n cuddio’r lleuad a’r sêr uwchben o olwg. Ond gyda’i llygaid craff dyfrgi roedd hi’n gallu ei weld yn glîr. Roedd e’n gawr o ddyn, gyda coesau fel dau foncyff coeden enfawr, a barf mawr coch, a’r peth mwyaf od amdano oedd ei fod e’n gwisgo clogyn hir a roedd y clogyn wedi’i addurno gyda…barfau. Barfau pobl eraill – barfau du, barfau llwyd, barfau brown, barfau blond. Rhedodd ias i lawr asgwrn cefn y dyfrgi bach – pwy oedd yn berchen ar yr holl farfau yma?\nCododd y cawr ei ben enfawr wrth ei sbio hi. “Fi yw’r cawr aruthrol Rhita Fawr!” dywedodd mewn llais mawr. “Pwy sydd yn cropian i fewn i fy nghylch cerrig gyda’r nos?”\n“F-fi,” dywedodd y dyfrgi/ferch. “Ymddiheuriadau mawr am dorri ar draws –”\nOnd – STOMP STOMP STOMP! Daeth y cawr yn agosach ac yn agosach a chrynodd y dyfrgi bach i lawr tuag at y ddaear a chau ei llygaid gan ddisgwyl unrhyw funud ei bod hi’n mynd i gal ei llyncu’n fyw tan –\nAgorodd ei llygaid hi damaid bach a dyna ble roedd gwyneb enfawr y cawr mor agos i’w thrwyn hi nes bod yr unig beth fedrai gweld odd golau’r lleuad wedi’i adlewyrchu yn ei lygaid mawr. A roedd e’n chwerthin. Roedd ei chwerthin e mor swnllyd nes bod y tir o dan ei thraed hi’n ysgwyd.\n“Wnai ddim dy fwyta di, y ffwl bach gwirion!” gwaeddodd. “Dwi ddim yn bwyta dyfrgwn, dim ond pobl sydd â barfau, a dim ond er mwyn dwyn eu barfau a’i gwnio ar fy nghlogyn i! Drych arno – nad yw e’n glogyn arbennig iawn?”\n“O ydy,” meddai’r dyfrgi bach. “Arbennig iawn.”\n“Ond ti – dwyt ti ddim wir yn ddyfrgi nac wyt ti? Dwi’n gwybod, dwi’n gallu arogli’r gwirionedd. Ti’n arogli fel dyfrgi y tro gynta i mi dy wynto di ond wedyn mae yna rhywbeth arall. Plant y ddaear/pobl feidrol…ai bod dynol wyt ti?”\n“Merch fach oeddwn i tan deg munud yn ôl.”\n“Oooo,” meddai’r cawr. “O, nath HI dy ddal di te.”\n“Pwy yw HI?”\n“Y wrach. Gwrach y parc. Mae hi wedi bod yn cerdded llwybrau parc yma ers yr hen amser. Ac weithiau, pan mae bod dynol yn cropian i fewn i’r parc gyda’r nos, bydd hi’n eu cipio nhw, ac wedyn yn lle bod dynol mae anifail, a dyna sut yw pethau.”\n“Ydy hwnna’n meddwl fyddai’n ddyfrgi am byth?”\nNid oedd y dyfrgi bach yn gwbod sut i’w deimlo. Meddyliodd hi am yr holl bethau roedd hi’n hoffi am fod yn ferch – ei ffrindiau, ei theulu, mynd i ysgol, bwyta hufen iâ, chwarae gemau – ond roedd hi hefyd yn mwynhau medru nofio a rhedeg a gwynto pethau fel dyfrgi.\n“O na,” meddai’r cawr. “Dim ond dyfrgi fyddet ti am heno. Pan mae’r haul yn codi yn y bore, fe fyddet ti’n troi i garreg ac yn ymuno’r anifeiliaid cerrig eraill ar wal y parc. Y wrach sy’n creu “Gwarchodwyr y Wal”, a dyna lle maen nhw wedi’u rhesu lan ar wal y parc. Maen nhw’n dod i fyw dim ond pan gaiff y parc ei ymosod arno. Am weddill yr amser, anifeiliaid cerrig maen nhw.”\nRoedd y dyfrgi bach wedi’i dychryn yn llwyr. “Ti’n dweud fyddai’n dyfrgi carreg…am byth?”\n“Siwr o fod,” meddai’r cawr. “Nid oes yna ddyfrgi ar y wal ar hyn o bryd, felly mae gan y wrach fwlch i’w lenwi. Er mae’n rhaid dweud mae hi wedi bod oes ers i hwn ddigwydd. Y tro diwethaf digwyddodd e i fachgen o amgylch dy oedran di. Cafodd ei droi i fewn i fwnci mawr.”\nCodwyd fraw ofnadwy ar y dyfrgi. Beth gallai wneud?\n“Mae’n rhaid bod yna ryw ffordd i dorri’r swyn cyn i’r haul godi! Plis, wyt ti’n gallu helpu fi?”\n“Fedrai neud dim byd o gwbl,” dywedodd y cawr. Yn amlwg doedd dim ots da fe. “Dwi ddim wedi bod yma am amser hir iawn a does gen i ddim pwerau hudol o gwbl, dim ond ceg mawr am grenshio esgyrn a fy nghlogyn arbennig o farfau.”\n“Wel, oes yna unrhyw arall gall fy helpu i?”\n“Mae’r parc yma’n hen iawn,” meddai’r cawr. “Mae yna greaduriaid ynddo sydd lot yn hyn na fi. Efallai bydden nhw’n gwybod mwy am sut i dorri swyn y wrach.”\n“Plis – dwedwch mwy.”\n“Os ei di tuag at yr ardal trwchus o goed draw fynna fe weli di greadur sydd lot yn hyn na fi. Efallai bydd e’n gwybod sut i dorri swyn y wrach. Ond bydd yn ofalus. Creadur peryglus iawn yw e. Lot yn fwy beryglus na fi.”\n“Diolch,” meddai’r dyfrgi bach, a roedd hi ar fin gwibio i ffwrdd ar draws y lawnt yng ngolau’r lleuad pan –\n“Stop!” gwaeddodd y cawr. “Cyn i ti fynd mae angen i ti neud rhywbeth i mi!”\nDringa ar ben y carreg mwyaf ar ganol y cylch a gwaedda nerth dy ben. “RHITA FAWR YW’R CAWR ENWOCAF YN Y BYD MAWR CRWN!”\nWel, am beth wyt ti’n aros? Mae angen i ti hefyd i neud beth mae Rhita Fawr yn gofyn!


BBC - Blog Vaughan Roderick - : Gwaed ar eu dwylo\n| Nesaf » Gwaed ar eu dwylo\nVaughan Roderick | 09:50, Dydd Iau, 6 Medi 2012\nRoedd ddoe yn ddiwrnod rhwystredig yn Uned Wleidyddol BBC Cymru. Roedden ni'n clywed gan ffynonellau dibynadwy iawn bod Stephen Crabb i'w benodi'n weinidog yn Swyddfa Cymru. Roedd ffynonellau eraill, a'r rheiny'r un mor ddibynadwy, yn mynnu mai'r Farwnes Randerson fyddai'n ddirprwy i David Jones. Pwy i gredu felly?\nWnaeth neb feddwl am eiliad y gallai'r ddwy stori fod yn wir. Wedi'r cyfan Ysgrifennydd Gwladol rhan amser ac un dirprwy yn Swyddfa Cymru fu'r patrwm am y rhan fwyaf o'r cyfnod ers sefydlu'r Cynulliad - a dydw i ddim yn cofio Don Touhig yn cwyno am y pwysau gwaith.\nY cwestiwn amlwg yw beth ar y ddaear y mae tri gweinidog am wneud a'u hamser? Roedd tri yn ddigon i redeg y cyfan o'r hen Swyddfa Gymreig - go brin fod angen yr un nifer i ofalu am ei gweddillion. Y peryg mawr yw i'r triawd newydd botsio ym mhriod waith y Cynulliad er mwyn llenwi'r oriau hesb. Gallai hynny achosi pob math o broblemau a gwrthdaro. Fe fydd Llywodraeth Cymru yn gobeithio bod 'na ddigon o gardiau chwarae a setiau Monopoli yn Nhŷ Gwydyr!\nMae'n debyg mai Mike German fu'n ymgyrchu dros gael Democrat Rhyddfrydol yn Swyddfa Cymru ac i fod yn deg roedd y ffaith bod yr adran un o lond dwrn lle nad oedd gan y blaid gynrychiolaeth yn ymddangos braidd yn rhyfedd o'r cychwyn. Yr adran ddiwylliant oedd un o'r adrannau eraill lle'r oedd gan y Torïaid fonopoli o'r swyddi. Am y rheswm hynny roedd y blaid Gymreig yn teimlo'n rydd i ymosod ar y ffordd y gwnaeth Jeremy Hunt ddelio ac S4C. Anodd fyddai wedi gwneud hynny pe bai 'na Ddemocrat Rhyddfrydol yn weinidog yn yr adran.\nMae 'na fanteision amlwg i'r Democratiaid Rhyddfrydol o gael llais a chlust yn Swyddfa Cymru. Ar y llaw arall mae'n gwneud hi'n anoddach i'r grŵp yn y Cynulliad esgus bod a wnelo penderfyniadau Swyddfa Cymru a'r glymblaid yn San Steffan ddim byd a nhw. Fe fydd gallu cyhuddo Kirsty Williams o fod a gwaed ar eu dwylo yn fêl ar fysedd Carwyn Jones. Llyfrnodi gyda\n1. Am 20:51 ar 9 Medi 2012, ysgrifennodd monwynsyn:\nFydd yr is weinidogion yn derbyn cydnabyddiaeth ychwanegol am eu dyletswyddau? Roeddwn yn meddwl mai'r Toriaid oedd eisiau lleihau biwrocratiaeth.


Ad-daliad treth ar gyfer twristiaeth — japan canllaw fforwm\nTreth rhad ac am ddim siopa sydd ar gael i dwristiaid tramor yn unig yn y nifer fach o siopau trwyddedig (fel arfer mawr electroneg a siopau adrannol yn y dinasoedd mawr) wrth wneud prynu dros, ¥ yn cael ei storio ar un diwrnod calendr. Mewn achos o nwyddau traul, megis bwydydd, meddyginiaethau a cholur, mae treth defnydd yn cael ei hepgor ar gyfer prynu o dros yen, ond ar y pecyn o nwyddau o’r fath mae’n rhaid i yn cael eu cadw yn ddi-dor tan ar ôl ymadawiad o Japan.\nNodwch fod ar rai siopau, mae’n angenrheidiol yn gyntaf i dalu y pris llawn ar y ariannwr ac yna cael ad-daliad ar ddesg gwasanaeth cwsmeriaid. Felly gwnewch yn siŵr eich bod yn cael yr ad-daliad cyn i chi fynd i’r maes awyr. Treth defnydd ar hyn o bryd set o wyth, ond bydd yn codi i ddeg ym mis hydref y flwyddyn nesaf.\nDyna y ffordd y mae’r system wedi bod bob amser\nYr ad-daliad yn cael ei wneud ar y pwynt gwerthu, yn hytrach na olaf yn y maes awyr. Mae’r rheolau newydd yn y bôn yn dweud bod nwyddau traul dros yen yn awr hefyd yn cael ei ystyried yn ddi-dreth. Mae mwy o fanylion am y gweithdrefnau yma: Mae’n dal i fod yn y ffordd honno. Awdurdodedig yn unig y gall siopau yn gwerthu treth rhad ac am ddim. Bod yn gyffredinol yn golygu ei fod yn gyfyngedig i siopau mawr mewn ardaloedd fynychir yn dda gan dwristiaid


Cymru annibynnol? - BBC Cymru Fyw\nWrth i etholwyr yr Alban baratoi i bledleisio mewn refferendwm ar annibyniaeth ym mis Medi bydd Gwion yn teithio ar hyd a lled y DU i geisio clywed a fyddai hi'n ymarferol i Gymru fod yn wladwriaeth allai sefyll ar ei thraed ei hun.\nYn ystod y gyfres hefyd bydd Gwion Lewis yn rhannu ei gasgliadau gyda BBC Cymru Fyw:\nDisgrifiad o’r llun, Gwion Lewis\nAnnibyniaeth i Gymru?\nYdw i o blaid annibyniaeth i Gymru? Mae'n gwestiwn amserol i bob Cymro a Chymraes. Mewn tri mis, bydd pobl yr Alban yn penderfynu a ydyn nhw o blaid gadael y Deyrnas Gyfunol a sefydlu gwlad annibynnol newydd. Fel un a gafodd ei fagu yn Sir Fôn mewn cartref gwladgarol Cymreig, rydw i'n teimlo rhyw ddyletswydd bron i ddatgan yn ddi-flewyn-ar-dafod fod angen i Gymru fod yn annibynnol hefyd. Ond a fydden ni'r Cymry yn fwy ffyniannus pe bydden ni'n llywodraethu ein hunain yn llwyr?\nUn peth yw rhoi'r ddadl ddiwylliannol ac emosiynol fod angen i Gymru sefyll ar ei thraed ei hun, ond peth arall yw'r darlun economaidd. Rydw i'n gweithio fel bargyfreithiwr yn Llundain ers deng mlynedd bellach ac wedi teimlo ers peth amser nad oes gen i atebion digon da pan fydd pobl yma'n fy holi ynglŷn ag economi Cymru.\nDisgrifiad o’r llun, Beth yw'r farn yn Llangefni am annibyniaeth i Gymru?\nDibyniaeth ar Loegr?\nAr y cyfan, dydy'r Cymry, heddiw, ddim yn genedl o fentergarwyr. Oherwydd hynny, rydw i wedi clywed y ddadl fwy nag unwaith y dylsai'r Cymry fod yn "ddiolchgar" eu bod yn byw mor agos i un o bwerdai economaidd mwya'r byd, Llundain, gan mai'r fan hyn y mae'r cyfoeth sydd, maes o law, yn cynnal llawer o wasanaethau cyhoeddus Cymru yn cael ei greu. Ai ffwlbri, felly, fyddai i'r Cymry bellhau eu hunain o'r pwerdy hwnnw, ynteu a fyddai annibyniaeth yn agor y drws i gyfleoedd newydd gan hyrwyddo'r union fentergarwch sydd wedi bod yn brin hyd yma?\nDywed eraill nad yw mentergarwch ynddo'i hun yn ddigon: rhaid wrth adnoddau naturiol sylweddol, medden nhw, os yw gwlad am ffynnu fel gwlad annibynnol. Yn yr Alban eleni, mae ffynonellau olew'r wlad yn un o'r prif bynciau trafod. Ar yr olwg gyntaf, nid yw'n ymddangos ein bod ni'r Cymry mor ffodus o safbwynt ein hadnoddau naturiol. Ai'r peth doethaf, felly, fyddai i ni dderbyn hynny a pharhau'n rhan o glwb Prydeinig mwy pwerus na ni ein hunain? Ynteu a oes yna, o dan yr wyneb, botensial o safbwynt adnoddau naturiol Cymru nad sydd eto wedi cael digon o sylw, gan nad yw'r Cymry eu hunain yn feistri arnynt?\nDisgrifiad o’r llun, Gwion a'i rieni yn Sir Fôn - Beth yw barn y ddwy genhedlaeth am ddyfodol Cymru?\nYn ôl i'r aelwyd\nDyma rai o'r cwestiynau y byddai'n mynnu atebion iddyn nhw yn y gyfres Annibyniaeth ar BBC Radio Cymru wrth i mi fynd ar daith ar draws Prydain Fawr yn trafod goblygiadau posibl y refferendwm yn yr Alban eleni ar gyfer dyfodol Cymru. Rwy'n cychwyn fy nhaith drwy deithio o Lundain i gartref fy rhieni yn Llangefni, Sir Fôn. A fydd yna groeso cynnes i'r mab sy'n cwestiynu un o brif ddaliadau'r teulu?\nAnnibyniaeth, BBC Radio Cymru 12.31pm Dydd Llun 2 Mehefin. Ail-ddarllediad 17.02 Dydd Sul 8 Mehefin.\nMi fedrwch chi wrando eto ar wefan BBC Radio Cymru


Telerau ac amodau - Academi Wales\nDefnyddio eich manylion personol\nDigwyddiadau Academi Wales\nHysbysiad Preifatrwydd Rhaglen Graddedigion Gwasanaethau Cyhoeddus Cymru Gyfan Rhan 1 - Recriwtio\nHysbysiad Preifatrwydd Rhaglen Graddedigion Gwasanaeth Cyhoeddus Cymru Gyfan Rhan 2 – Rheoli Rhaglenni\nRhaglen Graddedigion Gwasanaeth Cyhoeddus Cymru Gyfan - Canllaw i’r Rhaglen\nDiweddarwyd 8 Rhagfyr 2020\nMae Academi Wales (y cyfeirir ato fel 'ni') yn rhan o Lywodraeth Cymru. Mae'r hysbysiad preifatrwydd hwn yn esbonio sut rydym yn defnyddio unrhyw wybodaeth bersonol a gasglwn amdanoch chi.\nRydym yn cymryd eich preifatrwydd o ddifrif, a'r unig droeon y byddwn yn defnyddio eich gwybodaeth bersonol fydd i weinyddu eich cyfrif, i ddarparu'r cynhyrchion a'r gwasanaethau rydych wedi gofyn amdanyn nhw ac i ategu ein rhwymedigaethau cyfreithiol a'n tasg gyhoeddus. Byddwn yn trin eich gwybodaeth bersonol yn unol â deddfwriaeth gyfredol diogelu data, gan gynnwys cyfraith y Rheoliad Diogelu Data Cyffredinol (GDPR). Byddwn yn sicrhau bod ein partneriaid a'n contractwyr yn trin eich gwybodaeth i'r un safonau.\nRydym yn casglu gwybodaeth amdanoch chi fel y gallwn ddarparu, rhoi cyhoeddusrwydd a gwella ein gwasanaethau i chi a rheoli eich cyfrif ar ein gwefan.\nRydym yn casglu gwybodaeth amdanoch chi pan fyddwch chi’n:\ngwneud cais am le yn un o'n cyrsiau/digwyddiadau\ncymryd rhan yn un o'n cyrsiau/digwyddiadau\ncofrestru ar ein gwefan\nllenwi gwerthusiadau cyrsiau/digwyddiadau’n wirfoddol\nllenwi arolygon yn wirfoddol\ncymryd rhan mewn gweithgareddau diagnosteg a choetsio\nBydd gwybodaeth bersonol a gasglwn yn cynnwys eich enw, eich cyfeiriad e-bost a'ch sefydliad. Mae'n bosibl y byddwn yn gofyn am ragor o wybodaeth, yn dibynnu ar y cwrs/digwyddiad/gweithgaredd, a all gynnwys gwybodaeth ddewisol - er enghraifft, hygyrchedd neu ofynion dietegol. Gall hyn gynnwys gwybodaeth ddewisol - er enghraifft, hygyrchedd neu ofynion dietegol. Os hoffech i ni newid neu ddileu’r manylion dewisol hyn, cysylltwch â ni drwy academiwales@llyw.cymru.\nRydym yn defnyddio'r darparwr trydydd parti GovDelivery i anfon ein e-newyddlenni. Rydym yn casglu ystadegau ynghylch yr e-byst sy'n cael eu hagor a nifer y cliciau drwy ddefnyddio technolegau safonol y diwydiant, gan gynnwys GIFs clir i'n helpu i fonitro a gwella ein e-newyddlen. I gael rhagor o wybodaeth, gweler polisi GovDelivery ar y Rheoliad Cyffredinol ar Reoli Data https://uk.granicus.com/granicus-and-gdpr/.\nEfallai y byddwn yn recordio gweithgareddau dethol yn ystod rhaglen neu ddigwyddiad. Efallai y bydd deunyddiau a gynhyrchir yn cael eu rhannu ar ein gwefan i ddarparu adnoddau dysgu i chi’ch hun ac i eraill. Byddwn yn ymdrechu i leihau eich ymddangosiad yn y deunyddiau hyn.\nEfallai y byddwn yn tynnu lluniau mewn cyrsiau/digwyddiadau, neu’n rhoi cyhoeddusrwydd i gyrsiau/digwyddiadau gan ddefnyddio’r cyfryngau cymdeithasol at ddibenion marchnata. Os byddai’n well gennych beidio ag ymddangos mewn deunyddiau marchnata, nodwch hynny yn eich ffurflen gais neu rhowch wybod i dîm y cwrs/digwyddiad. Ni fydd eich ateb yn effeithio ar eich gallu i gymryd rhan yn y cwrs/digwyddiad. Os byddwch chi’n newid eich meddwl unrhyw dro, cysylltwch â ni drwy academiwales@llyw.cymru.\nRydym yn casglu gwybodaeth am ddefnydd y wefan gan ddefnyddio cwcis. Gweler ein polisi cwcis am ragor o wybodaeth.\nGall unrhyw wybodaeth a roddwch yn eich proffil ar y wefan fod yn weladwy i ddefnyddwyr eraill y wefan. Gallwch ddiweddaru eich proffil ar y wefan unrhyw bryd.\nPan fyddwch yn ymuno â chyfarfodydd rhithwir neu rwydweithiau ar-lein, bydd rhywfaint o’ch gwybodaeth yn weladwy i gyfranogwyr eraill. Gall hyn gynnwys eich ffrwd fideo, enw, sefydliad, cyfeiriad e-bost a rhif ffôn (os byddwch yn ymuno drwy gynhadledd sain).\nByddwn yn rhannu eich ffurflen gais, canlyniadau eich hunanasesiad ac unrhyw adroddiadau diagnosteg y mae’n rhaid cael adborth personol ar eu cyfer gyda thîm y cwrs/digwyddiad, er mwyn eu galluogi nhw i’ch cefnogi yn ystod y cwrs/digwyddiad. Bydd y tîm yn cynnwys ymarferwyr /coetswyr Datblygu Sefydliadol o Academi Wales. Yn achos rhai cyrsiau/digwyddiadau, gall y tîm gynnwys ymarferwyr/coetswyr Datblygu Sefydliadol o sefydliadau partner.\nOs bydd angen i chi gymryd rhan mewn diagnosteg datblygu personol fel rhan o gwrs/digwyddiad, a'ch bod chi'n cytuno â hynny, byddwn yn rhannu eich enw a'ch cyfeiriad e-bost gyda darparwr achrededig y gwaith diagnostig (er enghraifft, AQR International, Belbin Associates, Korn Ferry neu Multi-Health Systems).\nByddwn yn sicrhau ein bod ni'n defnyddio ymarferwyr achrededig i roi adborth i chi ar gyfer unrhyw ddiagnosteg trwyddedig.\nOs byddwn yn darparu llety fel rhan o'r cwrs/digwyddiad, byddwn yn rhannu eich enw gyda'r lleoliad. Mae'n bosibl y byddwn yn rhannu eich gofynion hygyrchedd gyda'r lleoliad. Byddwn yn troi eich gofynion dietegol yn ddienw.\nNi wnawn ni werthu eich gwybodaeth i unrhyw un.\nMae’n bosibl y gallem ddatgelu eich gwybodaeth bersonol:\nos oes dyletswydd arnom i ddatgelu neu rannu eich gwybodaeth bersonol er mwyn cydymffurfio ag unrhyw rwymedigaeth gyfreithiol, neu er mwyn gorfodi neu weithredu ein telerau ac amodau a chytundebau eraill; neu i amddiffyn hawliau, eiddo neu ddiogelwch Llywodraeth Cymru neu eraill; neu i atal neu ymchwilio i drosedd\nos ydych chi'n cytuno.\nRydym eisiau sicrhau bod eich gwybodaeth bersonol yn gywir ac yn gyfoes. Mae gennych yr hawl i weld a gwrthwynebu gwybodaeth sydd gennym amdanoch chi. Cewch ofyn i ni gywiro neu ddileu gwybodaeth sy'n anghywir yn eich barn chi.\nGallwch ddiweddaru eich proffil ar y wefan unrhyw bryd.\nOs nad oes gweithgarwch yn eich cyfrif ar ein gwefan am fwy na 13 mis, gallem ei gau yn awtomatig. Os dymunwch gau eich cyfrif, e-bostiwch academiwales@llyw.cymru.\nHoffem anfon gwybodaeth atoch am ein gwasanaethau a all fod o ddiddordeb i chi. Os ydych yn cytuno i dderbyn deunydd marchnata, mae croeso i chi dewis peidio â’i dderbyn yn ddiweddarach. Os nad ydych yn dymuno cael gohebiaeth at ddibenion marchnata erbyn hyn, e-bostiwch academiwales@llyw.cymru.\nAr gyfer ceisiadau am wybodaeth o dan y GDPR, cysylltwch â DataProtectionOfficer@llyw.cymru.\nOs oes gennych chi unrhyw bryderon ynglŷn â’r modd rydyn ni’n ymdrin â'ch gwybodaeth, gallwch gysylltu â Swyddfa'r Comisiynydd Gwybodaeth ico.org.uk/make-a-complaint/.\nDiweddarwyd 3 Awst 2021\nDiolch i chi am ddefnyddio academiwales.gov.wales (y ‘wefan’). Darllenwch y telerau ac amodau hyn (y ‘telerau’) cyn defnyddio’r wefan, sy'n cael ei gweithredu gan Lywodraeth Cymru (‘ni’). Mae’r telerau hyn yn berthnasol i’r defnydd o’r gwefannau canlynol ac unrhyw is-barth cysylltiedig:\nOs oes angen rhagor o wybodaeth arnoch chi, anfonwch e-bost atom i academiwales@llyw.cymru, neu ysgrifennwch atom yn Academi Wales, Llywodraeth Cymru, Parc Cathays, Caerdydd, CF10 3NQ.\nDrwy ddefnyddio’r wefan, rydych chi’n dangos eich bod yn derbyn y telerau hyn, ac am hynny byddwn ni’n rhoi mynediad i chi. Mae’n bosibl y byddwn ni’n addasu’r telerau hyn o bryd i’w gilydd. Yn unol â hynny, dylech barhau i fwrw golwg dros y telerau pan fyddwch chi’n mynd ar y wefan neu yn ei defnyddio. Os byddwch ar unrhyw adeg am beidio â derbyn y telerau, dylech beidio â defnyddio’r wefan.\n2. Gofynion y system\nY ffordd orau o weld y wefan hon yw ar Microsoft Edge neu Google Chrome.\nOs ydych chi’n cael negeseuon ‘byffro’ wrth geisio gwylio fideos, nid yw eich cysylltiad yn ddigon cyflym. Dylech glicio’r botwm ‘Rhewi’ (‘Pause’) ar reolyddion y fideo ac aros i’r bar cynnydd lenwi. Dylai'r fideo chwarae’n llwyddiannus ar ôl i chi glicio'r botwm ‘Chwarae’ (‘Play’).\n3. Defnyddwyr ac aelodau awdurdodedig\nMae rhannau o’r wefan hon wedi’u cyfyngu i ddefnyddwyr awdurdodedig. Oni bai eich bod chi’n ddefnyddiwr awdurdodedig, does gennych chi ddim hawl i ddefnyddio’r rhannau hynny o’r wefan. Gallai fod yn drosedd i chi fynd ar y rhannau hynny, yn unol â'r Ddeddf Camddefnyddio Cyfrifiaduron. Os ydych chi’n mynd ar unrhyw rannau cyfyngedig o’r safle yn ddamweiniol, anfonwch e-bost i academiwales@llyw.cymru.\nGall defnyddwyr awdurdodedig gynnwys pobl sy'n gweithio i wasanaeth cyhoeddus neu sefydliadau trydydd sector sy’n gweithredu yng Nghymru (gyda’i gilydd, ‘aelodau’). Cadwn yr hawl i atal cyfrifon aelodau dros dro heb rybudd.\nBydd gan aelodau penodol eu hadrannau eu hunain ar y wefan (‘rhwydweithiau’) sy’n cael eu gweithredu ganddyn nhw heb gyfeirio atom ni. Fel aelod, mae’n rhaid i chi sicrhau, fel amod ar gael eich adran eich hun ar y wefan, eich bod chi'n gosod telerau ac amodau priodol yng nghyswllt mynd ar y rhwydweithiau a’u defnyddio. Dylai’r rhain fod yn debyg yn fras i’r telerau hyn ac i’n polisi preifatrwydd (ond yn achos yr olaf, mae’n rhaid i’r polisi preifatrwydd roi manylion ynglŷn â natur a phwrpas prosesu a wnewch).\nOs ydych chi’n aelod neu’n ddefnyddiwr rhwydwaith, rhaid i chi fynd ar y wefan a’i defnyddio yn unol â'r telerau hyn yn ogystal ag unrhyw delerau ac amodau ychwanegol sy’n berthnasol i’r rhwydweithiau.\nMae’r wefan (a'r rhwydweithiau) yn cynnwys fforymau a deunydd sydd wedi’u creu gan ddefnyddwyr, a gellir uwchlwytho a throsglwyddo’r rhain i ddefnyddwyr eraill neu i ddefnyddwyr awdurdodedig.\nOs ydych chi’n uwchlwytho deunydd i’r wefan, rydych trwy hyn yn cytuno’n ddi-droi’n-ôl\ni ni ac i’r aelodau gael trwydded barhaus i gopïo, dosbarthu, cyhoeddi ac addasu’r holl hawliau eiddo deallusol mewn deunyddiau o’r fath fel bo angen i sicrhau bod y wefan ar gael i ddefnyddwyr; ac\nyn ildio pob hawl moesol yng nghyswllt deunyddiau o’r fath\nMae’r holl ddeunyddiau sy’n cael eu huwchlwytho neu sydd fel arall yn cael eu trosglwyddo neu eu cyhoeddi drwy gyfrwng y wefan, boed nhw’n cael eu postio’n gyhoeddus neu’n cael eu trosglwyddo’n breifat, yn gyfrifoldeb llwyr y person sydd wedi creu deunydd o’r fath, ac mae’n rhaid i’r person hwnnw ysgwyddo’r cyfrifoldeb dros sicrhau nad yw’n cynnwys unrhyw ddeunydd maleisus, niweidiol neu anghyfreithlon nac yn cynnwys unrhyw ddata neu frand sydd wedi’i gopïo gan berson neu gwmni arall heb awdurdod.\nBydd Llywodraeth Cymru ac unrhyw berson sydd wedi’i enwebu gennym ni neu sydd wedi’i enwebu gan ein partneriaid yn gallu monitro neu reoli deunydd sydd wedi’i uwchlwytho neu sydd fel arall wedi’i drosglwyddo neu ei gyhoeddi drwy gyfrwng y wefan, neu’n gallu peidio â’i fonitro neu ei reoli (‘rheolwr rhwydwaith’).\nYn achos fforwm sy’n cael ei fonitro, rydych chi’n cydnabod ei bod hi’n bosibl na fydd deunydd rydych chi’n ei bostio ar gael ar unwaith ar y wefan (neu rwydwaith) ac y gallai gael ei ddiwygio neu, yn unol â disgresiwn rheolwr y rhwydwaith, ei wrthod neu ei ddychwelyd i chi.\nYn achos deunydd sy'n cael ei fonitro a deunydd sydd ddim yn cael ei fonitro, neu ddeunydd sydd fel arall wedi’i drosglwyddo neu ei gyhoeddi drwy gyfrwng y wefan, ni fyddwn ni na rheolwr y rhwydwaith yn cymryd cyfrifoldeb dros ddeunydd o’r fath sy’n ymddangos ar y wefan (neu rwydwaith) neu sy'n ymddangos trwyddynt. Os byddwch chi’n defnyddio neu'n dibynnu ar unrhyw ddeunydd sydd wedi cael ei bostio drwy gyfrwng y wefan (neu rwydwaith) neu sydd wedi ei gael drwy'r wefan (neu rwydwaith), mae hynny ar eich risg eich hun.\nNid ydym yn cymeradwyo, yn cefnogi, yn cynrychioli nac yn gwarantu bod unrhyw ddeunydd neu gyfathrebiadau sydd wedi’u postio drwy gyfrwng y wefan (neu rwydwaith) yn gyflawn, yn wir, yn gywir nac yn ddibynadwy. Nid ydym yn cymeradwyo unrhyw safbwyntiau a fynegir drwy gyfrwng y wefan (neu rwydwaith) chwaith.\nEr y byddwn ni’n ceisio sicrhau bod y defnydd o'r wefan yn ddiogel ac saff, mae risg fach y bydd defnyddwyr eraill yn postio deunyddiau neu gyfathrebiadau a all fod yn dramgwyddus, yn niweidiol, yn anghywir neu fel arall yn amhriodol. Os ydych chi’n dod yn ymwybodol o ddefnydd o’r fath, cysylltwch ag academiwales@llyw.cymru, neu yng nghyswllt deunydd neu negeseuon mewn rhwydwaith, cysylltwch â'r pwynt cyswllt sydd wedi’i enwebu ar gyfer y rhwydwaith hwnnw.\nBydd unrhyw berson sy'n defnyddio’r wefan neu rwydwaith er mwyn bwlio neu i bostio deunydd maleisus, niweidiol neu anghyfreithlon yn cael ei atal rhag defnyddio’r wefan a’r rhwydwaith. Efallai y byddant yn wynebu cosbau sifil neu gosbau troseddol ychwanegol. Bydd yr heddlu’n cael gwybod os bydd hynny'n briodol.\n5. Gwasanaeth archebu lle ar ddigwyddiadau\nMae'r wefan hon yn cynnwys botwm sy’n caniatáu i aelodau wneud cais am le ar ddigwyddiadau sydd wedi’u creu ac sy’n cael eu rheoli gennym ni neu ein partneriaid. Bydd gofyn i chi roi gwybodaeth i ni amdanoch eich hun er mwyn gallu gwneud cais. I gael rhagor o wybodaeth am y ffordd rydyn ni’n trin eich gwybodaeth bersonol, darllenwch ein polisi preifatrwydd.\nMae archebion ar gyfer digwyddiadau hefyd yn amodol ar delerau ac amodau ychwanegol.\n6. Firysau, hacio a throseddau eraill\nNi ddylech gamddefnyddio’r wefan drwy gyflwyno yn fwriadol firysau, trojan, cynrhon, bomiau rhesymeg na deunydd arall sy’n faleisus neu’n niweidiol yn dechnolegol. Ni ddylech geisio mynd ar y wefan nac ar y gweinyddion y mae'n cael ei chadw arnynt heb awdurdod, ac ni ddylech ymosod ar ein gwefan drwy gyfrwng ymosodiad atal gwasanaeth neu ymosodiad atal gwasanaeth gwasgaredig.\nNi fyddwn yn atebol am unrhyw golled neu ddifrod a achosir gan ymosodiad atal gwasanaeth gwasgaredig sy’n digwydd ar ôl i chi ddefnyddio’r wefan.\n7. Eiddo deallusol a hawlfraint\nMae'r wefan, sy'n cynnwys (ond nid yw’n gyfyngedig i’r rhain) testun, cynnwys, negeseuon, blogiau, meddalwedd, fideo, cerddoriaeth, sain, graffeg, ffotograffau, darluniau, gwaith celf, enwau, logos, nodau masnach a deunyddiau eraill (‘cynnwys’) wedi’u diogelu drwy hawlfraint, cronfeydd data, hawliau mewn dyluniadau, nodau masnach a/neu hawliau eiddo deallusol eraill.\nGweler ein datganiad hawlfraint i gael mwy o fanylion.\n8. Hawliau'r drwydded\nCaniateir mynediad i’r wefan ar sail dros dro a byddwch yn cydnabod nad oes gennych unrhyw hawliau na thrwyddedau yng nghyswllt y wefan a/neu'r cynnwys ac eithrio’r hawl gyfyngedig i ddefnyddio'r wefan yn unol â’r telerau hyn ac i uwchlwytho cynnwys yn unol â'r telerau a nodir yn yr adran hon.\nNi ddylech ddefnyddio unrhyw ran o’r wefan na'r cynnwys at ddibenion masnachol oni bai eich bod chi wedi cael ein caniatâd penodol i wneud hynny.\nOs ydych chi’n cael cod adnabod defnyddiwr, cyfrinair neu ddarn arall o wybodaeth fel rhan o’n gweithdrefnau diogelwch, rhaid i chi drin gwybodaeth o’r fath yn gyfrinachol a ni ddylech ei datgelu i unrhyw drydydd parti. Mae gennym yr hawl i analluogi unrhyw gyfrinair neu god adnabod defnyddiwr os byddwn ni’n credu nad ydych chi’n cydymffurfio ag unrhyw rai o’r telerau.\nAc eithrio’r hyn a nodir yn yr adran hon (neu a ddarperir yn unol â chyfraith berthnasol) chewch chi ddim copïo, datgrynhoi, datgymalu, tynnu’r deunydd oddi wrth ei gilydd, dosbarthu, cyhoeddi, addasu, uwchlwytho, nac mewn unrhyw ffordd arall fanteisio ar unrhyw ran o’r wefan.\nRydyn ni’n caniatáu i chi lwytho i lawr ar yr amodau canlynol:\neich bod chi’n llwytho i lawr a/neu’n argraffu copïau o’r wefan neu’r cynnwys at ddibenion dysgu;\nrydych chi’n cadw pob hysbysiad hawlfraint ar ddeunydd lawrlwytho o’r fath a/neu gopi wedi’i argraffu a byddwch yn parhau i fod yn rhwym wrth delerau geiriau a hysbysiadau o’r fath.\nHefyd, ni chewch gynnig gwerthu, gwerthu, cyhoeddi na dosbarthu’r cynnwys nac unrhyw ran ohono dros unrhyw gyfrwng arall (gan gynnwys dosbarthu drwy deledu dros-yr-awyr neu ddarllediad radio neu ddosbarthu ar rwydwaith cyfrifiadur).\nHeb i hynny amharu ar yr uchod yn gyffredinol, gallwch gynnwys dolen i’n gwefan, ar yr amod bob amser na fydd unrhyw ddolen i’r wefan neu i gynnwys sy’n gyfyngedig i’r cyhoedd ac sydd ar gael i'r aelodau yn unig, yn achosi i’r rhan honno o’r wefan neu gynnwys fod ar gael i unrhyw berson nad yw’n aelod.\nDrwy gynnwys dolen i unrhyw rannau cyfyngedig o’r wefan neu gynnwys, rydych chi’n gwarantu mai dim ond yr aelodau fydd yn gallu gweld y rhan honno o’r wefan neu’r cynnwys drwy glicio ar y ddolen, a bod y safle sydd wedi’i gysylltu drwy'r ddolen yn cydymffurfio ym mhob agwedd arall â'r safonau cynnwys a nodir yn y telerau hyn. Cadwn yr hawl i dynnu’r caniatâd i gynnwys dolen ar unrhyw adeg, a hynny heb rybudd.\nRydyn ni’n argymell eich bod chi’n monitro dolenni dwfn rhag ofn i ni cael gwared ar y tudalennau neu’r cynnwys yn ddiweddarach.\nEr gwaethaf yr hyn a nodir uchod, ni ddylech, ar unrhyw amser, fframio unrhyw ran o’r wefan na'r cynnwys ar unrhyw wefan arall heb gael caniatâd ysgrifenedig gennym ni ymlaen llaw.\nYn hynny o beth, ni chaniateir defnyddio’r wefan na'r wybodaeth sydd wedi’i chynnwys ynddi i lunio cronfa ddata o unrhyw fath, ac ni chaniateir storio'r wefan (yn ei chyfanrwydd neu unrhyw ran ohoni) mewn cronfeydd data sy’n cael eu defnyddio gennych chi neu unrhyw drydydd parti, na dosbarthu unrhyw wefannau cronfeydd data sy'n cynnwys y wefan i gyd neu rannau ohoni.\n9. Dolenni i wefannau\nMae’r gwefannau a’r tudalennau y mae dolenni iddynt ar y wefan (gan gynnwys rhwydweithiau) yno er gwybodaeth yn unig, ac nid ydym wedi'u hadolygu. Nid ydym yn gyfrifol am gynnwys gwefannau na thudalennau y mae dolenni iddynt ar y wefan neu sy’n cynnwys dolen i’r wefan (gan gynnwys y rhwydweithiau), ac nid ydym yn derbyn dim cyfrifoldeb nac atebolrwydd am unrhyw golled na chosbau o fath yn y byd y gellir eu cael o ganlyniad i glicio ar ddolenni i wefannau neu rwydweithiau.\nOs hoffech chi gael gwybodaeth ynglŷn â chael ein caniatâd i ddefnyddio unrhyw gynnwys neu i gynnwys dolenni dwfn ar eich gwefan i dudalennau gwe neu gynnwys sydd ar gael ar y wefan ac eithrio’r hyn mae’r telerau hyn yn ei ganiatáu, anfonwch e-bost i academiwales@llyw.cymru.\nEr ein bod ni wedi ceisio sicrhau cywirdeb gwirioneddol yr wybodaeth sydd ar gael ar y wefan, nid ydym yn gwarantu nac yn rhoi unrhyw warant yng nghyswllt cywirdeb, amseroldeb na chyflawnder unrhyw wybodaeth neu ddeunydd sydd ar y wefan.\nMae’r wefan wedi’i llunio i fod yn adnodd dysgu ac yn fodd i sefydliadau cymwys yng Nghymru ddefnyddio technoleg ar y we at ddibenion dysgu yn unig. Rydyn ni’n gwadu pob atebolrwydd a chyfrifoldeb sy'n deillio wrth i unrhyw un sy’n ymweld â'r wefan ddibynnu ar wybodaeth neu ddeunyddiau o’r fath.\n12. Dim Gwarant\nCaiff y wefan a’r cynnwys eu darparu ‘fel y mae’ gan eithrio unrhyw warantau ac amodau o unrhyw fath, wedi’u mynegi neu ymhlyg, i’r holl raddau a ganiateir yn unol â'r gyfraith berthnasol gan gynnwys (ond heb fod yn gyfyngedig i) addasrwydd ar gyfer diben penodol a pheidio â thorri hawliau perchnogol neu hawliau drydydd parti. Nid ydym yn derbyn unrhyw gyfrifoldeb nac atebolrwydd dros swyddogaethau sydd wedi’u cynnwys ar y wefan chwaith, ac nid ydym yn gwneud unrhyw warant y bydd y wefan yn gweithio’n ddi-dor neu heb wallau nac y bydd unrhyw ddiffygion yn cael eu cywiro.\nNid ydym ni'n gwarantu bod y wefan yn gydnaws â chyfarpar eich cyfrifiadur nac yn gwarantu nad oes gwallau ar y wefan na’i gweinyddion. Dylech sicrhau eich bod wedi gosod meddalwedd diweddar sy'n gwirio am firysau cyn unrhyw sesiwn ar y rhyngrwyd, ac nid ydym yn atebol am unrhyw ddifrod y byddwch yn ei ddioddef o ganlyniad i nodweddion dinistriol o’r fath a all heintio eich cyfrifiadur neu eich data oherwydd eich bod chi wedi defnyddio’r wefan neu wedi lawrlwytho unrhyw ddeunydd sydd wedi’i bostio arni.\nNi fyddwn ni’n gyfrifol am gynnwys a ddarperir gan drydydd partïon. Nid ydym ni’n gyfrifol chwaith am ddibynadwyedd nac argaeledd parhaus y llinellau ffôn a'r cyfarpar sy’n cael eu defnyddio i fynd ar y wefan.\nRydych chi’n cydnabod eich bod yn defnyddio’r wefan, yn ogystal â'r cynnwys, ar eich risg eich hun. Os ydych chi’n anfodlon â'r wefan, y telerau neu'r cynnwys, yr unig ffordd o ddatrys hyn yw rhoi’r gorau i ddefnyddio’r wefan. Ac eithrio mewn cysylltiad ag unrhyw dwyll neu mewn cysylltiad ag anaf personol neu farwolaeth i’r graddau bod hynny'n deillio o’n hesgeulustod, ni fyddwn yn atebol o dan unrhyw amgylchiadau i chi nac i unrhyw drydydd parti am unrhyw iawndal uniongyrchol, arbennig, anuniongyrchol, canlyniadol neu ddamweiniol, cosbedigaethol neu golli elw, nac unrhyw ddifrod arall o unrhyw fath boed mewn contract, camwedd (gan gynnwys esgeulustod) neu fel arall, hyd yn oed os ydym ni wedi cael gwybod am y posibilrwydd hwnnw.\nEfallai na fydd y gyfraith berthnasol yn caniatáu eithrio na chyfyngu ar atebolrwydd ar gyfer iawndal uniongyrchol neu ddamweiniol, felly mae’n bosibl nad yw'r cyfyngiad neu'r eithriad hwn yn berthnasol i chi. Os bydd arnoch angen gwasanaethu, atgyweirio neu gysylltu cyfarpar, meddalwedd neu ddata ar ôl defnyddio deunydd ar y wefan, chi fydd yn gyfrifol am holl gostau hynny.\nNi fyddwn o dan unrhyw amgylchiadau yn atebol mewn unrhyw ffordd am unrhyw gynnwys, gan gynnwys, ond heb fod yn gyfyngedig i hynny, unrhyw wallau neu fylchau mewn unrhyw gynnwys, neu unrhyw golled neu ddifrod o unrhyw fath a geir o ganlyniad i ddefnyddio unrhyw gynnwys sydd wedi’i bostio, ei anfon ar e-bost, ei drosglwyddo neu sydd fel arall wedi cael ei gyhoeddi drwy gyfrwng y wefan.\n14. Rheoliadau a chyfreithiau lleol\nNid ydym yn honni bod y wefan na'r cynnwys yn briodol i’w defnyddio nac yn honni eu bod yn cael eu caniatáu yn unol â chyfreithiau lleol ym mhob awdurdodaeth. Mae’r bobl sy’n defnyddio ein gwefan yn gwneud hynny ar eu liwt eu hunain, a nhw sy’n gyfrifol am gydymffurfio â chyfreithiau lleol cymwys neu reoliadau; dylid cael cyngor cyfreithiol mewn achosion lle ceir amheuaeth.\nEfallai y byddwn ni’n terfynu'r telerau hyn gyda neu heb achos ar unrhyw adeg.\n16. Newidiadau i wefan\nAr unrhyw adeg, gall y wefan gynnwys deunydd sydd wedi dyddio. Er nad oes rhwymedigaeth arnom i wneud hynny, rydych chi’n derbyn bod gennym ni’r hawl i newid cynnwys neu fanylion technegol unrhyw agwedd ar y wefan ar unrhyw bryd yn unol â’n disgresiwn llwyr. Rydych chi hefyd yn derbyn y gall newidiadau o’r fath olygu nad oes modd i chi ddefnyddio'r wefan.\nNi fydd ildiad yng nghyswllt unrhyw achos o dorri unrhyw rwymedigaethau sy'n codi o dan y telerau hyn yn cael ei ystyried yn ildiad yng nghyswllt unrhyw doriad arall, ac os na fyddwn ni’n arfer unrhyw rwymedi, ni fydd hynny’n golygu ein bod ni’n ildio’r hawl i arfer y rhwymedi neu unrhyw un arall yn y dyfodol.\n18. Polisi preifatrwydd\nDarllenwch ein polisi preifatrwydd i gael rhagor o fanylion am y ffordd rydyn ni’n defnyddio eich gwybodaeth bersonol yng nghyswllt y wefan hon.\nDarllenwch y ddogfen defnyddio eich gwybodaeth bersonol i gael rhagor o fanylion am y ffordd rydyn ni’n defnyddio eich gwybodaeth bersonol ar gyfer ein gweithgareddau eraill.\n19. Datganiad hygyrchedd\nRydyn ni’n ceisio sicrhau bod cynifer o bobl â phosibl yn gallu defnyddio ein gwefan ac felly rydyn ni wedi ceisio cydymffurfio â Blaenoriaeth 1 a 2 y Canllawiau Hygyrchedd Cynnwys ar y We (WCAG) a gyhoeddwyd gan Gonsortiwm y We Fyd-Eang (W3C). Bwriad arall y wefan yw cydymffurfio â nifer o’r materion sy’n ymwneud â Blaenoriaeth 3. Mae WCAG yn helpu datblygwyr y we i sicrhau bod pobl sydd ag anableddau yn gallu defnyddio safleoedd.\nOs oes gennych chi unrhyw sylwadau am hygyrchedd y wefan hon neu os hoffech chi wneud awgrym i’n helpu ni i wneud y safle hwn yn fwy hwylus, anfonwch e-bost i academiwales@llyw.cymru.\nNi fyddwn yn atebol os bydd y telerau hyn yn cael eu torri a hynny oherwydd amgylchiadau y tu hwnt i’n rheolaeth resymol.\nNi fydd gan berson nad yw’r telerau hyn yn berthnasol iddo unrhyw hawl o dan Ddeddf Contractau (Hawliau Trydydd Partïon) 1999 i orfodi unrhyw rai o’r telerau hyn.\nI’r graddau yr ystyrir bod unrhyw ddarpariaeth yn y telerau hyn yn ddi-rym neu'n anghyfreithlon, bydd y telerau hyn yn berthnasol fel pe bai'r teler hwnnw’n aneffeithiol, a bydd gweddill y darpariaethau yn y telerau yn parhau i fod yn berthnasol.\n22. Cyfraith llywodraethu ac awdurdodaeth\nCaiff y telerau eu llywodraethu yn unol â chyfreithiau Cymru a Lloegr fel y'u cymhwysir yng Nghymru a bydd y partïon yn ymostwng yn ddi-droi-nôl i awdurdodaeth lwyr Llysoedd Cymru a Lloegr sy’n eistedd yng Nghaerdydd, i ddatrys unrhyw anghydfod neu hawliad sy'n deillio o’r telerau neu mewn cysylltiad â'r telerau neu'r hyn sydd dan sylw ynddynt (gan gynnwys unrhyw anghydfodau neu hawliadau nad ydynt yn ymwneud â chontractau).\nDrwy gofrestru ar gyfer digwyddiad Academi Wales, rydych yn cytuno i'r amodau a'r telerau canlynol:\n1.1 Mae digwyddiadau Academi Wales yn agored i weithwyr yn y sectorau canlynol:\nAddysg - ysgolion, sefydliadau addysg bellach ac addysg Uwch yng Nghymru\nTân ac Achub - sefydliadau tân ac Achub yng Nghymru\nAwdurdodau Lleol - awdurdodau lleol yng Nghymru\nGIG Cymru - sefydliadau GIG Cymru\nYr Heddlu - gwasanaethau heddlu yng Nghymru\nTrydydd/Gwirfoddol - elusennau cofrestredig sy’n gweithredu yng Nghymru\nLlywodraeth Cymru - adrannau Llywodraeth Cymru\nCyrff a Noddir gan Lywodraeth Cymru - cyrff a noddir gan Lywodraeth Cymru: sefydliadau sector cyhoeddus yng Nghymru a ariannir gan Lywodraeth Cymru\nWhitehall - sefydliadau sector cyhoeddus yng Nghymru a gynhelir gan Lywodraeth y DU\nCyrff a Noddir gan Whitehall - sefydliadau sector cyhoeddus yng Nghymru a ariannir gan Lywodraeth y DU\n1.2 Gellir cofrestru gwesteion gwadd o sefydliadau partner a chyrff gwasanaeth cyhoeddus eraill ledled y DU yn ôl disgresiwn Academi Wales.\n1.3 Mae cynrychiolwyr y sector preifat yn gymwys i fynychu digwyddiadau Dysgu a Rhannu AWCIC.\n2. Ceisiadau ac Archebu Lle\n2.1 Byddwn yn ystyried ceisiadau ar ôl derbyn ffurflen archebu wedi'i llenwi.\n2.2 Byddwn yn neilltuo lle i gynrychiolwyr mewn digwyddiadau ar sail y cyntaf i'r felin, oni bai bod meini prawf cymhwysedd neu gwotâu yn eu lle ar gyfer y digwyddiad neu'r rhaglen. Byddwn yn hysbysebu hyn yn glir. Byddwn yn cadarnhau archebion cynrychiolwyr drwy e-bost.\n2.3 Nid yw cyflwyno ffurflen archebu wedi'i llenwi yn sicrhau lle.\n2.4 Mae cyflwyno ffurflen archebu wedi'i llenwi yn dangos bod y cynrychiolydd a’i reolwr llinell yn cytuno i'r amodau a’r telerau hyn.\n2.5 Ni fyddwn yn derbyn archebion dros y ffôn.\n3.1 Byddwn yn cadarnhau archebion cynrychiolwyr drwy e-bost.\n3.2 Fel arfer, byddwn yn anfon cyfarwyddiadau ymuno o leiaf 10 diwrnod gwaith cyn y digwyddiad perthnasol.\n4.1 Mae ffioedd cynrychiolwyr yn daladwy fel yr amlinellwyr yn yr hysbysiad.\n4.2 Nid yw Academi Wales yn cael elw o werthu tocynnau. Bydd unrhyw ffioedd a godir yn cyfrannu at gostau'r rhaglen.\n4.3 Pan fyddwn yn cynnig anfonebu fel dewis ar gyfer talu, byddwn fel arfer yn codi anfonebau a thalebau cyfnodol ar ôl y digwyddiad, neu, yng nghyswllt rhaglen hwy, ar ôl i'r sesiwn gyntaf orffen. Mae’n rhaid i'r cynrychiolydd ddarparu manylion anfonebu cywir wrth archebu.\n4.4 Pan gynigir taliad ar-lein fel ffordd o dalu am ffioedd cynrychiolwyr, mae’r taliad llawn yn ddyledus wrth archebu. Bydd methu talu yn golygu na fydd y cynrychiolydd yn gymwys i ddod i'r digwyddiad.\n5. Canslo ac Ad-daliadau\n5.1 Mae Academi Wales yn ymdrechu i gynnal digwyddiadau fel y cânt eu hysbysebu. Rydym yn cadw’r hawl i ganslo digwyddiad a chynnig ad-daliad, neu i aildrefnu, heb fod yn atebol am unrhyw golledion canlyniadol nac anuniongyrchol.\n5.2 Mae’n rhaid i gynrychiolwyr gadarnhau drwy e-bost os ydynt yn canslo unrhyw archeb, a gwneud hynny o leiaf 10 diwrnod cyn y digwyddiad.\n5.3 Bydd y ffioedd canslo canlynol yn berthnasol i gynrychiolwyr:\nDigwyddiad y mae’n rhaid talu amdano Digwyddiad am ddim\nOs ydynt yn canslo 10 diwrnod gwaith neu fwy cyn y digwyddiad Dim ffi Dim ffi\nOs ydynt yn canslo 9 diwrnod gwaith neu lai cyn y digwyddiad 100% o'r ffi ffi weinyddol o £100\nMethu dod i'r digwyddiad 100% o'r ffi ffi weinyddol o £100\n5.4 Os bydd cynrychiolydd yn canslo ei le mewn digwyddiad sydd am ddim, gan roi llai na 10 diwrnod gwaith o rybudd, neu os nad yw’n dod i'r digwyddiad, bydd y cynrychiolydd a’i reolwr linell yn cael eu hysbysu drwy e-bost a byddwn yn codi ffi weinyddol o £100 ar eu sefydliad. Edrychwch ar y tabl ffioedd yn adran 5.3 i gael rhagor o wybodaeth.\n5.5 Os bydd cynrychiolwyr yn canslo eu lle ar ddigwyddiad lle codir tâl, gan roi llai na 10 diwrnod gwaith o rybudd, neu os nad ydynt yn dod i'r digwyddiad, ni fyddant yn gymwys i gael ad-daliad. Edrychwch ar y tabl ffioedd yn adran 5.3 i gael rhagor o wybodaeth.\n5.6 Gall cynrychiolwyr enwebu rhywun arall o’u sefydliad i ddod yn eu lle, oni bai bod meini prawf cymhwysedd neu gwotâu yn berthnasol i'r digwyddiad. Bydd gwneud hyn yn golygu na fyddwn yn codi ffi weinyddol. Mae’n rhaid i gynrychiolwyr sy'n dod yn lle’r cynrychiolwyr gwreiddiol ddarparu ffurflen archebu wedi'i llenwi cyn y byddwn yn neilltuo'r lle iddynt.\n5.7 Mae Academi Wales yn cadw'r hawl i hepgor y ffi weinyddol yn adran 5.4 ar ein disgresiwn ein hunain.\n5.8 Dylai cynrychiolwyr roi manylion cysylltu ar gyfer enwebu i Academi Wales ar gais.\n5.9 Os bydd cynrychiolwyr yn canslo neu’n methu bod yn bresennol ddwywaith neu fwy o fewn 12 mis, efallai y byddwn yn gwrthod unrhyw archebion eraill ganddynt yn y dyfodol.\n6.1 Byddwn yn trin eich gwybodaeth bersonol yn unol â’n Polisi Preifatrwydd.\n1.1 Prif ddiben coetsio yw ysgogi newid a chamau gweithredu – rôl y coetsiwr yw helpu’r person y mae’n ei goetsio i ddatblygu’n berson mwy effeithiol.\n1.2 Mae’r person sy’n cael ei goetsio yn ddyfeisgar ac yn awyddus iawn i ddatrys ei ‘broblem’.\n1.3 Rôl y coetsiwr yw sicrhau bod y person y mae’n ei goetsio mor ddyfeisgar â phosibl.\n1.4 Mae coetsio’n mynd i’r afael â’r person cyfan – y gorffennol, y presennol a’r dyfodol.\n1.5 Y person sy’n cael ei goetsio sy’n pennu’r agenda.\n1.6 Mae’r coetsiwr a’r person y mae’n ei goetsio yn gydradd – does dim beirniadu.\n1.7 Mae gan yr coetsiwr a’r person sy’n cael ei goetsio rwymedigaeth i’w gilydd o ran cyfrinachedd, ymddiried ac ymrwymiad. Mae hyn yn allweddol i’r berthynas.\n2. Cod Ymddygiad\nMae’r ddau barti’n cytuno i’r canlynol:\n2.1 Cytuno ar gontract dysgu ar ddechrau’r berthynas, gan gynnwys yr amcan cyffredinol, dulliau dysgu, dulliau cyfathrebu, trefniadau teithio (os o gwbl), dyddiadur o sesiynau, trefn adolygu ac os oes ffi, y gyfradd y cytunir arni a’r trefniadau anfonebu.\n2.2 Cyfarfod wyneb yn wyneb neu ar lefel rithwir ar gyfer sgwrs gychwynnol er mwyn cytuno ar y contract dysgu.\n2.3 Dylai uchafswm sesiynau coetsio fod yn ddwy awr o hyd, sy’n cyfateb i isafswm o chwe awr o coetsio dros hyd y berthynas, oni bai ei bod yn cael ei hymestyn trwy gydsyniad y ddau barti.\n2.4 Bydd y berthynas yn parhau hyd y dyddiad olaf y cytunwyd arno neu hyd nes y daw i ben yn naturiol.\n2.5 Cadw’r holl apwyntiadau a gaiff eu trefnu a/neu aildrefnu apwyntiadau eraill o fewn pum diwrnod gwaith i ddyddiad yr apwyntiad gwreiddiol neu gytuno ar ddyddiad arall fel y bo angen.\n2.6 Cadw a buddsoddi amser priodol er mwyn cynnal y berthynas, gan gynnwys unrhyw weithgaredd paratoi a gweithgaredd dilynol.\n2.7 Sicrhau bod yr holl wybodaeth am gynnwys sesiwn goetsio yn parhau’n gyfrinachol, oni cheir caniatâd gan y ddwy ochr ymlaen llaw.\n2.8 Sicrhau bod lleoliad y coetsio yn briodol hy yn gyfforddus, yn gyfrinachol, yn rhydd o bethau a allai dynnu eich sylw ac os ydyw’n digwydd wyneb yn wyneb, mewn lleoliad sy’n gyfleus i’r ddwy ochr.\n2.9 Adolygu hynt y berthynas goetsio ymhob cyfarfod.\n2.10 Ar ddiwedd y cyfnod y cytunwyd arno, adolygu a ddylid estyn hyd y berthynas goetsio a chytuno ar hynny.\n2.11 Ymgyfarwyddo â’r broses werthuso ar-lein cyn y sesiwn gyntaf a chwblhau hyn ar adegau perthnasol.\n2.12 Dod â’r berthynas goetsio i ben, heb fod neb ar fai, os bernir nad yw’r berthynas yn gweithio’n effeithiol i un ohonynt, yn amodol ar drafodaeth agored ymlaen llaw.\n2.13 Os bydd cwyn, bydd y ddau barti’n cytuno i ddilyn y weithdrefn gwyno gymeradwy.\n3. Safonau Coetsiwyr\n3.1 Rhaid i coetsiwyr naill ai feddu ar gymhwyster cydnabyddedig sy’n cyfateb i o leiaf Lefel 5 ILM, neu fod yn gymwysedig yn sgil profiad addas. Bydd penderfyniadau ar addasrwydd yn cael eu gwneud gan dîm Academi Wales neu arweinydd coetsio y sefydliad perthnasol. Gellir apelio yn erbyn y penderfyniadau hyn o dan adran 5.\n3.2 Mae coetsiwr yn ymrwymo i gydymffurfio yn eu hymarfer â chod moesegol cydnabyddedig coetsio e.e. y Gymdeithas Coetsio (AC) neu’r Cyngor Mentora a Coetsio Ewropeaidd (EMCC), a byddant yn datgan eu cytundeb wrth ddiweddaru eu proffil fel coetsiwr.\n3.3 I gynorthwyo datblygiad proffesiynol parhaus, rhaid i coetsiwr chwilio am ddull priodol o oruchwylio coetsio a gallu cynhyrchu cofnodion datblygiad proffesiynol parhaus ar gais.\n3.4 Mae’n rhaid i goetsiwyr, adeg eu penodi, ddarparu dau gylchlythyr gan gleientiaid o aseiniadau coetsio y maent wedi’u gwneud yn ystod y flwyddyn ddiwethaf.\n3.5 Rhaid i gofnodion cleientiaid gael eu casglu, eu storio a’u gwaredu yn unol â pholisi rheoli cofnodion sefydliad cyflogi’r coetsiwr, Deddf Diogelu Data 2018 a’r Rheoliad Cyffredinol ar Ddiogelu Data.\n3.6 Rhaid i goetswyr sicrhau bod unrhyw ddiagnosteg, offer, seicometreg neu offerynnau a ddefnyddir i gefnogi perthynas coetsio yn cydymffurfio â GDPR y DU ac yn defnyddio’r mesurau diogelu cyfreithiol priodol ar gyfer unrhyw drosglwyddiadau rhyngwladol.\n4. Ffioedd a Threuliau\n4.1 Mae’r rhestr am ddim i bob cyflogai mewn sefydliadau gwasanaethau cyhoeddus ac elusennau cofrestredig sy’n gweithredu yng Nghymru. Nid oes unrhyw ffi am y coetsio a ddarperir.\n4.2 Nid yw Academi Wales yn erbyn unrhyw gyfrifoldeb nac atebolrwydd am gostau sy’n deillio o unrhyw berthynas goetsio a gaiff ei threfnu drwy’r gwasanaeth hwn.\n5. Gweithdrefn Gwyno\n5.1 Bydd pob coetsiwr yn cydymffurfio â’r Polisi Cyfle Cyfartal a gaiff ei ddisgrifio isod.\n5.2 Mae’n rhaid i unrhyw sylw ar ran coetsiwr neu berson sy’n cael ei goetsio gael ei gyflwyno i’r Cyfarwyddwr, Rheoli Talent ac Olyniaeth yn Academi Wales o fewn 4 wythnos i’r amgylchiadau sydd wedi ysgogi’r gŵyn.\n5.3 Dylai sylwadau gael eu hanfon at AcademiWalesCoachingandMentoring@llyw.cymru. Bydd tîm Academi Wales yn gwneud pob ymdrech i gydnabod eu bod wedi derbyn y neges hon o fewn dau ddiwrnod gwaith.\n6. Polisi Cyfle Cyfartal\n6.1 Mae’r polisi hwn yn pennu nodau ac amcanion Rhwydwaith Coetsio Cymru Gyfan o safbwynt cynnal a hybu cyfle cyfartal ynghyd â chyfrifoldebau’r coetsiwr, y person sy’n cael ei goetsio a thîm Academi Wales. Mae tîm Academi Wales, ar ran Llywodraeth Cymru, wedi ymrwymo’n llwyr i fabwysiadu a hybu egwyddorion allweddol a threfniadau ymarferol y polisi hwn.\n6.2 Caiff cyfle cyfartal ei gydnabod gan dîm Academi Wales fel hawl sylfaenol sydd gan bob defnyddiwr ynghyd â’r rhai sy’n cyfrannu at ddatblygiad Rhwydwaith Coetsio Cymru Gyfan.\n6.3 Ni chaiff unrhyw goetsiwr, person sy’n cael ei goetsio na chyfrannwr ei drin yn llai ffafriol ar sail hil, crefydd, tarddiad ethnig neu genedlaethol, rhyw, cyfeiriadedd rhywiol, hunaniaeth o ran rhywedd, amgylchiadau teuluol, statws priodasol neu oedran.\n6.4 Mae tîm Academi Wales yn cydnabod bod cyfle cyfartal o fudd positif i ddysgu a diben Rhwydwaith Coetsio Cymru Gyfan.\n6.5 O’r herwydd caiff coetsiwyr ynghyd â’r bobl sy’n cael eu coetsio eu hysbysu ynghylch eu cyfrifoldebau posibl o safbwynt sicrhau bod y polisi hwn yn cael ei hybu. Bydd disgwyl iddynt fod yn effro i unrhyw arferion gwirioneddol neu rai posibl ganddynt eu hunain ac eraill mewn perthynas â Rhwydwaith Coetsio Cymru Gyfan sy’n gwahaniaethu. Bydd disgwyl iddynt dynnu sylw tîm Academi Wales at unrhyw weithgaredd o’r fath.\n6.6 Gallai unrhyw arfer y mae tîm Academi Wales yn barnu ei fod yn groes i’r polisi hwn arwain at gamau’n cael eu cymryd yn erbyn unigolyn/unigolion a allai gynnwys eu gwahardd rhag bod yn rhan o Rhwydwaith Coetsio Cymru Gyfan.\n6.7 Caiff yr holl systemau a’r prosesau eu cynllunio er mwyn cefnogi’r polisi hwn a chydymffurfio ag ef.\n6.8 Mae gan unrhyw goetsiwr, person sy’n cael ei goetsio neu gyfrannwr yr hawl i dynnu sylw’n ffurfiol at unrhyw agwedd ar Rhwydwaith Coetsio Cymru Gyfan os ydynt yn teimlo eu bod wedi wynebu gwahaniaethu neu aflonyddwch.\n6.9 Ymdrinnir â chwynion yn gyfrinachol, fel arfer gan y Cyfarwyddwr, Rheoli Talent ac Olyniaeth yn Academi Wales. Os yw’r achwynydd yn teimlo na all godi’r mater â’r Cyfarwyddwr, Rheoli Talent ac Olyniaeth yn Academi Wales, dylai’r achwynydd gysylltu â’r sefydliad sy’n cyflogi’r unigolyn sy’n destun y gŵyn.\n6.10 Bydd tîm Academi Wales yn mynd ati’n rheolaidd i fonitro’r modd y caiff y polisi hwn ei weithredu ynghyd â’r canlyniadau sy’n deillio ohono. Bydd yn ystyried adroddiadau rheolaidd ar y modd y caiff y polisi ei weithredu ynghyd ag unrhyw fater yn ymwneud â chyfle cyfartal sy’n gysylltiedig â’r rhaglen neu ei gweithgareddau ategol.\n6.11 Caiff dulliau gweithredu’r polisi hwn eu hadolygu gan dîm Academi Wales bob blwyddyn a chaiff unrhyw newidiadau y cytunir arnynt eu cynnwys mewn polisi diwygiedig.\n7. Adborth a Gwerthuso\n7.1 Gofynnir am adborth gan coetsiwr, person sy’n cael ei goetsio a sefydliadau’r person sy’n cael ei goetsio, pan yn briodol, i ganfod a yw’r profiad coetsio wedi datblygu eu dysgu a’u hymarfer a’r effaith ar wella gwasanaethau.\n7.2 Bydd coetsiwyr a phobl sy’n cael eu coetsio yn cynnig awgrymiadau a syniadau ynghylch datblygu Rhwydwaith Coetsio Cymru Gyfan.\n7.3 Bydd y system werthuso’n defnyddio’r fframwaith Kirkpatrick, gan edrych ar wahanol lefelau o gyflawniad a budd i unigolion a’r sefydliad.\n1.1 Mae hwyluso yn ymwneud â newid a gweithredu - rôl yr hwylusydd yw cefnogi unigolion/timau i gyflawni nodau/canlyniadau y cytunwyd arnynt.\n1.2 Mae’r unigolyn/tîm wedi ymrwymo i gymryd camau gweithredu mewn perthynas â nodau/canlyniadau.\n2.1 Mae’r ddau barti'n cytuno i wneud y canlynol:\n2.2. Cyfathrebu’n agored ac yn amserol a sicrhau bod ill dau yn cytuno ar y dyddiadau cyflawni ac yn eu blaenoriaethu.\n2.3 Cadw a buddsoddi digon o amser i gyflawni’r gweithgaredd hwyluso, yn cynnwys unrhyw weithgareddau paratoi a gweithgareddau dilynol.\n2.4 Sicrhau bod lleoliad y gwaith hwyluso yn briodol.\n3.1 Bydd hwyluswyr yn sicrhau bod yr holl wybodaeth sy’n deillio o’r sesiwn/sesiynau hwyluso yn aros gyda’r unigolyn/tîm. Ni fydd yr hwylusydd yn datgelu gwybodaeth o’r fath i drydydd parti heb gytundeb penodol gan yr unigolyn/tîm.\n3.2 Bydd hwyluswyr yn gweithredu ar ran Llywodraeth Cymru, o dan gyfarwyddyd arweinydd cwrs/rhaglen Academi Wales.\n3.3. Bydd hwyluswyr yn sicrhau bod gwybodaeth bersonol / sensitif yn cael ei diogelu a’i gwaredu yn unol â’r GDPR a chyfreithiau diogelu data.\n3.4 Bydd hwyluswyr nad ydynt yn cael eu cyflogi gan Lywodraeth Cymru yn gweithredu o dan delerau contract neu gytundeb rhannu data Academi Wales.\n3.5 Rhaid i hwyluswyr sicrhau bod unrhyw ddiagnosteg, offer, seicometreg neu offerynnau a ddefnyddir i gefnogi hwyluso yn cydymffurfio â GDPR y DU ac yn defnyddio'r mesurau diogelu cyfreithiol priodol ar gyfer unrhyw drosglwyddiadau rhyngwladol.\n4. Safonau’r hwylusydd\n4.1 Dylai hwyluswyr fod wedi hyfforddi’n briodol neu dylent fod â’r profiad addas. Tîm Academi Wales fydd yn gwneud penderfyniadau ynghylch addasrwydd.\n4.2 Rhaid i hwyluswyr ymgymryd â’r datblygiad proffesiynol parhaus priodol.\n4.3 Bydd hwyluswyr yn cydymffurfio â'r safonau cyfle cyfartal a nodir isod.\n4.4 Os na chaiff rhwymedigaethau neu ymrwymiadau eu cyflawni yn unol â’r safonau gofynnol, gellir cyflwyno sylwadau i Gyfarwyddwr Academi Wales o fewn 4 wythnos i'r amgylchiadau sy'n arwain at yr achwyniad.\n4.5 Dylai sylwadau gael eu hanfon at AW.Cyfarwyddwr@llyw.cymru. Bydd tîm Academi Wales yn gwneud pob ymdrech i gydnabod eu bod wedi derbyn y neges hon o fewn dau ddiwrnod gwaith.\n5. Safonau cyfle cyfartal\n5.1 Mae’r safonau hyn yn nodi nodau ac amcanion cynnal a hyrwyddo cyfle cyfartal a chyfrifoldebau’r hwylusydd a thîm Academi Wales. Mae tîm Academi Wales wedi ymrwymo’n llwyr i fabwysiadu a hyrwyddo egwyddorion allweddol a threfniadau gwaith y safonau hyn, ar ran Llywodraeth Cymru.\n5.2 Mae tîm Academi Wales yn cydnabod bod cyfle cyfartal yn un o hawliau sylfaenol yr holl ddefnyddwyr a'r rheini sy'n cymryd rhan mewn gweithgareddau hwyluso.\n5.3 Ni fydd yr un hwylusydd nac unigolyn/tîm yn cael ei drin yn llai ffafriol ar sail hil, crefydd, ethnigrwydd neu genedligrwydd, rhywedd, cyfeiriadedd rhywiol, hunaniaeth o ran rhywedd, amgylchiadau teuluol, statws priodasol nac oedran.\n5.4 Mae tîm Academi Wales yn cydnabod bod cyfle cyfartal yn fantais bositif i ddysgu.\n5.5 Caiff hwyluswyr felly eu hysbysu o’u cyfrifoldebau posib dros sicrhau bod y safonau hyn yn cael eu hyrwyddo. Bydd disgwyl iddynt fod yn wyliadwrus am arferion gwahaniaethol posib neu go iawn ganddynt eu hunain ac eraill sydd, mewn unrhyw ffordd, yn gysylltiedig â'r gweithgareddau hwyluso.\n5.6 Gallai unrhyw arferion sy’n mynd yn groes i’r safonau hyn, ym marn tîm Academi Wales, arwain at eithrio hwyluswyr o gyrsiau/digwyddiadau a/neu o wefan Academi Wales.\n5.7 Caiff prosesau eu dylunio i gefnogi’r safonau hyn.\n5.8 Mae gan unrhyw hwylusydd neu unigolyn yr hawl i godi unrhyw agwedd ar y gweithgareddau hwyluso, yn ffurfiol, os yw o’r farn ei fod wedi bod yn destun gwahaniaethu neu aflonyddu.\n5.9 Bydd tîm Academi Wales yn mynd ati’n rheolaidd i fonitro’r broses o roi'r polisi hwn ar waith a chanlyniadau ei ddefnyddio.\n6. Adborth a gwerthuso\n6.1 Bydd gofyn i’r hwyluswyr ac unigolion/timau roi adborth er mwyn i ni weld a yw’r gweithgareddau hwyluso wedi cyflawni’r nodau/canlyniadau.\n6.2 Bydd yr hwyluswyr a’r cleientiaid yn cynnig awgrymiadau a syniadau ar gyfer datblygu gweithgareddau hwyluso.\n6.3 Bydd y system werthuso yn edrych ar lefelau gwahanol o gyflawniad a mantais i unigolion, timau a sefydliadau fel y bo’n briodol.\nDiweddarwyd 3 Mawrth 2021\nMae Academi Wales (y cyfeirir ati fel 'ni') yn rhan o Lywodraeth Cymru. Mae'r hysbysiad preifatrwydd hwn yn esbonio sut rydym yn defnyddio unrhyw wybodaeth bersonol rydym yn ei chasglu amdanoch.\nRydym yn cymryd eich preifatrwydd o ddifrif a byddwn ond yn defnyddio eich gwybodaeth bersonol i weinyddu eich cais i Raglen Graddedigion Gwasanaethau Cyhoeddus Cymru Gyfan. Llywodraeth Cymru fydd y rheolwr data ar gyfer eich gwybodaeth a byddwn yn ei phrosesu yn unol â'n tasg gyhoeddus a'r awdurdod swyddogol a freiniwyd ynom. Dim ond at ddiben symud eich cais yn ei flaen y defnyddir yr holl wybodaeth a roddwch yn ystod y broses recriwtio, neu i fodloni gofynion cyfreithiol neu reoleiddiol os oes angen.\nByddwn yn rheoli eich gwybodaeth bersonol yn unol â deddfwriaeth diogelu data gyfredol, gan gynnwys Rheoliad Diogelu Data Cyffredinol y DU (GDPR y DU) a byddwn yn sicrhau bod ein partneriaid a'n proseswyr yn ymdrin â'ch gwybodaeth i'r un safonau.\nProseswyr trydydd parti sydd â mynediad i'ch gwybodaeth yw:\nDarparwr gwefan swyddi gwag – byddant yn cynnal y swydd wag a byddant yn cofnodi eich cynnydd drwy gydol y broses recriwtio\nDarparwr prawf ar-lein – byddant yn darparu gweithgaredd prawf ar-lein, ac yn datrys unrhyw ymholiadau technegol a allai fod gennych\nCanolfan asesu a darparwr cyfweliadau – byddant yn rheoli'r gweithgareddau asesu rhithwir, ac yn datrys unrhyw ymholiadau a allai fod gennych\nBydd aseswyr yn dod o ddarparwr y ganolfan asesu a sefydliadau gwasanaeth cyhoeddus a'r trydydd sector sy'n cymryd rhan yn y rhaglen. Bydd aseswyr yn cefnogi'r canolfannau asesu a'r cyfweliadau, a byddant yn rhoi adborth i ni ar eich cynnydd.\nMae rhywfaint o'r data personol yn ddewisol (er enghraifft, gwybodaeth am gyfle cyfartal a gofynion hygyrchedd) a chaiff ei gasglu gyda'ch caniatâd. Bydd y wybodaeth hygyrchedd yn cael ei rhannu gyda'n proseswyr pan fo angen i sicrhau eu bod nhw a ni yn gallu gwneud unrhyw addasiadau rhesymol sydd eu hangen i'ch cefnogi drwy gydol y camau recriwtio.\nBydd unrhyw wybodaeth cyfle cyfartal a ddarparwch yn cael ei defnyddio i gynhyrchu a monitro ystadegau cyfle cyfartal yn unig. Ni fydd ar gael i unrhyw staff y tu allan i'n tîm recriwtio, gan gynnwys rheolwyr llogi, mewn ffordd a all eich adnabod.\nOs hoffech i ni newid neu ddileu'r manylion dewisol hyn, cysylltwch â ni ar GraddedigionCymruGyfan@llyw.cymru.\nOs byddwn yn gwneud cynnig cyflogaeth amodol, byddwn yn gofyn i chi am wybodaeth fel y gallwn gynnal gwiriadau cyn cyflogi. Rhaid i chi gwblhau gwiriadau cyn cyflogi yn llwyddiannus i symud ymlaen i gynnig cyflogaeth terfynol, gyda Llywodraeth Cymru.\nOs byddwn yn gwneud cynnig cyflogaeth terfynol, byddwn hefyd yn gofyn i chi am ragor o wybodaeth unwaith y byddwch wedi derbyn y cynnig, megis manylion banc.\nBydd yr holl wybodaeth a ddarperir yn ystod y broses recriwtio yn cael ei chadw yn unol â'r meini prawf a nodir yn amserlen cadw Llywodraeth Cymru. Efallai y bydd yn ofynnol i ni ddatgelu eich gwybodaeth bersonol os oes dyletswydd arnom i ddatgelu neu rannu eich data personol er mwyn cydymffurfio ag unrhyw rwymedigaeth gyfreithiol, ymchwilio neu atal trosedd, gorfodi neu gymhwyso ein telerau ac amodau a chytundebau eraill neu ddiogelu hawliau, eiddo neu ddiogelwch Llywodraeth Cymru neu eraill.\nRydym hefyd yn casglu gwybodaeth am ddefnydd gwefannau gan ddefnyddio cwcis. Gweler ein polisi cwcis am fwy o wybodaeth.\nOs byddwch yn cael lle ar y rhaglen, byddwch yn cael eich cyflogi gan Lywodraeth Cymru ar gontract cyfnod penodol. Bydd eich gwybodaeth bersonol yn cael ei rheoli o dan delerau ac amodau safonol Llywodraeth Cymru ar gyfer cyflogeion.\nOs byddwn yn cynnig lle i chi ar restr wrth gefn, byddwn yn cadw eich gwybodaeth am flwyddyn ar ôl diwedd y broses recriwtio.\nOs na fydd eich cais yn llwyddiannus, byddwn yn cadw eich gwybodaeth am flwyddyn ar ôl diwedd y broses recriwtio.\ni gael gwybod am y data personol sydd gan Lywodraeth Cymru amdanoch chi ac i gael gafael arno\n(o dan amgylchiadau penodol) i wrthwynebu neu gyfyngu ar brosesu\ni'ch data (mewn rhai amgylchiadau) gael ei 'ddileu'\n(mewn rhai amgylchiadau) i hygludedd data\ni gyflwyno cwyn i Swyddfa'r Comisiynydd Gwybodaeth (ICO) sy'n rheoleiddiwr annibynnol ar gyfer diogelu data\nAm geisiadau am wybodaeth o dan GDPR y DU, cysylltwch â DataProtectionOfficer@llyw.cymru.\nOs oes gennych bryderon am y ffordd rydym yn ymdrin â'ch gwybodaeth, gallwch gysylltu â Swyddfa'r Comisiynydd Gwybodaeth ico.org.uk/make-a-complaint/.\nOs oes angen rhagor o wybodaeth arnoch, anfonwch e-bost atom ar academiwales@llyw.cymru neu ysgrifennu atom yn Academi Wales, Llywodraeth Cymru, Parc Cathays, Caerdydd CF10 3NQ.\nDiweddarwyd 13 Rhagfyr 2021\nMae Academi Wales (y cyfeirir ato fel ‘ni’) yn rhan o Lywodraeth Cymru. Mae'r hysbysiad preifatrwydd hwn yn esbonio sut rydyn ni'n defnyddio unrhyw wybodaeth bersonol rydyn ni'n ei chasglu amdanoch chi. Mae mwy o fanylion ar gael yn yr adran canllawiau rhaglen isod. Mae'r hysbysiad preifatrwydd hwn yn defnyddio'r sail gyfreithiol contract o dan GDPR y DU.\nFel person graddedig ar Raglen Graddedigion Gwasanaeth Cyhoeddus Cymru Gyfan cewch eich cyflogi gan Lywodraeth Cymru, a byddwn yn prosesu eich gwybodaeth yn ôl yr angen i gyflawni gweithgareddau sy'n gysylltiedig â'ch contract cyflogaeth tymor penodol. Bydd eich gwybodaeth bersonol yn cael ei phrosesu a'i rheoli o dan delerau ac amodau safonol Llywodraeth Cymru ar gyfer cyflogeion, fel y nodir yn hysbysiad preifatrwydd AD Llywodraeth Cymru. Llywodraeth Cymru fydd y rheolwr ar gyfer eich data personol.\nByddwn yn rheoli eich gwybodaeth bersonol yn unol â deddfwriaeth gyfredol ar ddiogelu data, gan gynnwys Rheoliad Cyffredinol y DU ar Ddiogelu Data (GDPR y DU) a byddwn yn sicrhau bod ein partneriaid a'n proseswyr yn trin eich gwybodaeth i'r un safonau.\nPan fydd angen rhannu neu brosesu data personol ar gyfer rheoli'r rhaglen, bydd yn gymesur ac yn berthnasol yn ôl yr angen a lle bo hynny'n berthnasol, bydd yn cael ei lywodraethu gan gytundebau rhannu data a/neu delerau ac amodau contract Llywodraeth Cymru.\nYn ystod y rhaglen cewch eich rhoi ar secondiad(au) gyda sefydliad(au) sy’n lletya. Bydd y sefydliad sy’n lletya yn gweithredu fel rheolydd data ar gyfer eich lleoliad. Byddwch yn ddarostyngedig i hysbysiadau preifatrwydd a pholisïau rheoli cofnodion y sefydliad sy’n lletya.\nByddwn yn trefnu cytundebau rhannu data a secondiad gyda phob sefydliad sy’n llety i nodi'r ffyrdd y gellir prosesu eich data personol, gan gynnwys storio eich gwybodaeth. Bydd manylion y trefniadau rhannu data yn cael eu diffinio yn y cytundebau.\nByddwn yn casglu data personol fel data rheoli perfformiad, absenoldeb salwch, a gwybodaeth am wyliau blynyddol fel rhan o'n rhwymedigaethau o dan gontract cyflogaeth Llywodraeth Cymru. Bydd hyn yn gofyn am rannu data personol rhwng sefydliadau sy’n lletya a Llywodraeth Cymru, fel y'i llywodraethir gan gytundebau rhannu data a secondiad.\nGweithgareddau dysgu a datblygu Academi Wales\nByddwn yn rheoli eich gweithgareddau dysgu a datblygu yn unol â'n prif hysbysiad preifatrwydd.\nByddwn yn rhannu eich enw, sefydliad(au) sy’n lletya, gwybodaeth clwstwr a rhanbarth gyda Gweinidogion Cymru, i'w briffio ar ddechrau'r rhaglen, a hefyd tra bo'r rhaglen ar y gweill.\nbod eich data yn cael ei ‘ddileu’ (mewn rhai amgylchiadau)\ni hygludedd data (mewn rhai amgylchiadau)\ni gyflwyno cwyn i Swyddfa’r Comisiynydd Gwybodaeth (SCG), sef ein rheoleiddiwr annibynnol ar gyfer diogelu data\nOs oes gennych bryderon ynghylch y ffordd yr ydym yn trin eich gwybodaeth, gallwch gysylltu â Swyddfa'r Comisiynydd Gwybodaeth ico.org.uk/make-a-complaint/.\nOs oes angen unrhyw wybodaeth bellach arnoch, anfonwch e-bost atom yn academiwales@llyw.cymru neu ysgrifennwch atom yn Academi Wales, Llywodraeth Cymru, Parc Cathays, Caerdydd CF10 3NQ.\nMae Academi Wales (y cyfeirir ato fel ‘ni’ neu ‘ein’) yn rhan o Lywodraeth Cymru. Mae'r canllaw hwn yn ategu hysbysiad preifatrwydd Rhaglen Graddedigion Gwasanaeth Cyhoeddus Cymru Gyfan rhan 2 (y cyfeirir ati fel 'y rhaglen'). Mae'r canllaw hwn yn disgrifio'r berthynas rhyngoch chi, Llywodraeth Cymru, eich sefydliadau sy’n lletya a'r ymyriadau datblygu a drefnir fel rhan o'r rhaglen, ac yn darparu mwy o fanylion ar sut rydyn ni'n defnyddio unrhyw wybodaeth bersonol rydyn ni'n ei chasglu amdanoch chi.\nFel person graddedig ar Raglen Graddedigion Gwasanaeth Cyhoeddus Cymru Gyfan cewch eich cyflogi gan Lywodraeth Cymru ar gontract cyflogaeth tymor penodol. Fodd bynnag, yn ystod y rhaglen cewch eich rhoi ar secondiad(au) gyda sefydliad(au) sy’n lletya.\nBydd pob sefydliad sy’n lletya yn aseinio arweinydd graddedigion ac arweinydd cyllid ar gyfer y rhaglen yn ogystal â rheolwr llinell i chi yn y sefydliad sy’n lletya. Byddwn yn disgwyl i'ch rheolwr llinell yn y sefydliad sy’n lletya a/neu'ch arweinydd graddedigion godi unrhyw faterion yn ymwneud â'r rhaglen gyda ni.\nBydd y sefydliad sy’n lletya yn aseinio mentor i'ch cefnogi yn ystod eich lleoliad. Bydd manylion eich trafodaethau yn parhau'n gyfrinachol. Yn amodol ar eich cytundeb, byddwn yn disgwyl iddynt godi unrhyw faterion yn ymwneud â'r rhaglen gyda ni.\nByddwn yn trefnu cytundeb secondiad sy'n cynnwys eich gwybodaeth. Bydd yn cael ei lofnodi gan Lywodraeth Cymru, pob sefydliad sy’n lletya yn eich lleoliad/clwstwr graddedig a chi. Bydd yn cynnwys cymalau penodol mewn perthynas â diogelu data. Bydd rhwymedigaethau'r sefydliadau sy’n lletya ynghylch rhannu data a phrosesu data personol yn cael eu cynnwys mewn cytundeb rhannu data.\nCyn ac yn ystod y rhaglen, bydd nifer o ymyriadau i gefnogi eich dysgu a'ch datblygiad. Darperir y rhain yn gyffredinol gan ddarparwyr trydydd parti:\nDarparwr(wyr) sefydlu - byddant yn darparu ymarferion adeiladu tîm addas a/neu leoliad/llety fel rhan o'ch cyfnod sefydlu ar y rhaglen. Byddwn yn comisiynu neu'n darparu darparwr(wyr) contract i ddarparu rhan o'r gwasanaeth hwn. Byddwn yn rhannu eich gwybodaeth bersonol berthnasol gyda nhw fel y gallant ddarparu'r gwasanaeth(au). Bydd eu telerau ac amodau cytundebol yn ymdrin â'u rhwymedigaeth ynghylch rhannu data a phrosesu data personol. Efallai y byddwn hefyd yn comisiynu hwyluswyr o fewn sefydliadau gwasanaeth cyhoeddus i gefnogi'r digwyddiad sefydlu. Os yw data personol i gael ei rannu gyda nhw, bydd hwyluswyr gwasanaethau cyhoeddus yn destun cytundeb rhannu data.\nDarparwr e-ddysgu - byddant yn darparu cyrsiau dysgu ar-lein gorfodol y bydd angen i chi eu cwblhau. Byddwn yn rhannu eich gwybodaeth gyda'r darparwr(wyr) i reoli gweinyddiaeth eich lle gyda'r darparwr hwnnw.\nDarparwr cymhwyster meistr - mae Prifysgol De Cymru wedi'i chontractio gennym ni i ddarparu'r cymhwyster Meistr y byddwch chi'n ei gwblhau yn ystod y rhaglen. Byddwn yn rhannu eich gwybodaeth bersonol berthnasol â nhw fel y gallant eich cofrestru a rheoli eich gwaith wrth gwblhau'r cymhwyster Meistr. Byddant yn rhannu eich presenoldeb, eich cynnydd a'ch canlyniadau gyda ni, gan gynnwys cwblhau'r cymhwyster yn llwyddiannus, i reoli'ch lle ar y rhaglen. Efallai y byddwn yn rhannu eich canlyniadau gyda'r sefydliadau sy’n lletya yn eich lleoliad/clwstwr graddedig, er mwyn rheoli eich cyfranogiad yn y rhaglen. Bydd rhwymedigaeth y Brifysgol ynghylch rhannu data a phrosesu data personol yn cael ei gwmpasu gan eu telerau ac amodau cytundebol gyda ni.\nCoetswyr - cânt eu penodi gennym ni o'n rhwydwaith coetsio. Byddant yn eich coetsio ac yn cefnogi'ch cynnydd yn ystod y rhaglen. Byddwn yn rhannu eich enw a'ch manylion cyswllt gyda'r coetsiwr i'w galluogi i'ch coetsio.Bydd manylion eich trafodaethau yn parhau'n gyfrinachol. Yn amodol ar eich cytundeb, byddwn yn disgwyl iddynt godi unrhyw faterion yn ymwneud â'r rhaglen gyda ni.Bydd eu rhwymedigaethau ynghylch rhannu data a phrosesu data personol yn cael eu cynnwys mewn cytundeb rhannu data.\nBydis - byddant yn gyn-raddedigion ar y rhaglen sy'n gwirfoddoli i fod yn bwynt cyswllt i'ch helpu chi i ymgartrefu yn y rhaglen, gan ddefnyddio eu profiad o fod ar y rhaglen. Byddwn yn rhannu eich enw a'ch manylion cyswllt i'w galluogi i gysylltu â chi.\nDarparwr(wyr) diagnostig - os ydych chi'n gofyn ac yn cytuno i gymryd rhan mewn diagnosteg datblygiad personol fel rhan o'r rhaglen, byddwn yn rhannu eich manylion cyswllt â darparwr achrededig y diagnosteg. Byddant yn rhoi adborth i chi i gefnogi eich datblygiad personol. Byddwn yn sicrhau ein bod yn defnyddio ymarferwyr achrededig i roi adborth i chi ar gyfer unrhyw ddiagnosteg drwyddedig. Bydd eu rhwymedigaeth ynghylch prosesu data personol yn cael ei gwmpasu gan eu telerau ac amodau cytundebol, y byddwn yn craffu arnynt i sicrhau eu bod yn cydymffurfio â GDPR y DU.\nDarparwr(wyr) set dysgu gweithredol – byddant yn cefnogi'ch datblygiad trwy gydol y rhaglen. Gellir trefnu hyn naill ai trwy gontract masnachol neu drwy hwylusydd gwasanaeth cyhoeddus sy'n bodoli eisoes. Ar gyfer contract masnachol, byddwn yn rhannu eich manylion cyswllt â darparwr achrededig y set dysgu gweithredol. Bydd eu rhwymedigaeth ynghylch prosesu data personol yn cael ei gwmpasu gan eu telerau ac amodau cytundebol, y byddwn yn craffu arnynt i sicrhau eu bod yn cydymffurfio â GDPR y DU. Bydd hwyluswyr gwasanaeth cyhoeddus yn destun cytundeb rhannu data os yw data personol i gael ei rannu gyda nhw.\nGwerthuso - os yw contractwr wedi'i gontractio i werthuso'r rhaglen, byddwn yn rhannu eich enw a'ch manylion cyswllt fel y gallwch gyfrannu eich barn at y gwerthusiad, i'n galluogi i wella prosesau a gweithgareddau'r rhaglen. Bydd eu telerau ac amodau cytundebol yn ymdrin â'u hymglymiad ynghylch rhannu data a phrosesu data personol.\nDarparwyr eraill - wrth i'r rhaglen esblygu, gallwn gontractio neu drefnu darparwyr eraill i gyflawni elfennau ohoni. Pan fydd angen rhannu neu brosesu data personol ar gyfer cyflawni'r contract hwnnw, bydd yn gymesur ac yn berthnasol yn ôl yr angen, a bydd yn cael ei lywodraethu gan naill ai ein telerau ac amodau contract neu gytundeb rhannu data, pa un bynnag sy'n briodol.


Beulah, Ceredigion - Wicipedia\nPentref bychan a chymuned yng Ngheredigion yw Beulah( ynganiad ). Saif hanner ffordd rhwng tref Castell Newydd Emlyn a phentref glan-môr Aberporth ar Fae Ceredigion.\nAm leoedd eraill o'r un enw, gweler Beulah (gwahaniaethu).\nMae ardal Cyngor Cymuned Beulah yn cynnwys pentrefi Bryngwyn, Llandygwydd, Betws Ifan, Cwm Cou a'r rhan fwyaf o bentref Cenarth ar lannau afon Teifi ac yn gartref i dros 1,500 o bobl (1,586, Cyfrifiad 2001), 54% ohonynt yn siaradwyr Cymraeg, gyda 45% o'r boblogaeth wedi eu geni y tu allan i Gymru (Cyfrifiad 2001). O blith y trigolion sydd yn enedigol o Gymru, mae bron i 90% yn Gymry Cymraeg (cyfeiriad yn eisiau), felly mae'r cyferbyniad diwylliannol ac ieithyddol rhwng y brodorion a'r mewnfudwyr yn amlwg iawn.\nMannau o ddiddordebGolygu\nMae'r ardal Cyngor Cymuned yn cynnwys melin ddŵr Felin Geri yng nghwm coediog y Ceri, a rhaeadrau Cenarth.\nPoblogaeth cymuned Beulah, Ceredigion (pob oed) (1,627)\nY nifer dros 3 oed sy'n siarad Cymraeg (Beulah, Ceredigion) (841)\nY nifer sydd wedi'u geni yng Nghymru (Beulah, Ceredigion) (903)\nY nifer dros 16 sydd mewn gwaith (Beulah, Ceredigion) (283)\nWedi dod o "https://cy.wikipedia.org/w/index.php?title=Beulah,_Ceredigion&oldid=11020491"\nLast edited on 31 Rhagfyr 2021, at 10:57\nNewidiwyd y dudalen hon ddiwethaf ar 31 Rhagfyr 2021, am 10:57.


Carolau Cernyweg o bob cwr o’r byd - Newyddion - Prifysgol Caerdydd\nCarolau Cernyweg o bob cwr o’r byd\nCynhelir gwasanaeth carolau yng Nghadeirlan Truro fydd yn cyflwyno carolau Cernyweg a gasglwyd yn yr UDA ac Awstralia gan Kate Neale, sy’n fyfyriwr PhD.\nAr ôl cyflwyno ei PhD yn ddiweddar, mae Kate Neale yn ymchwilio i repertoire, trosglwyddiad a datblygiad traddodiad carolau o Gernyw i gymunedau tramor yn Grass Valley, California, a’r Triongl Copr yn ne Awstralia. Mae wedi teithio i’r holl leoedd hyn ar draws y byd i chwilio am y carolau.\nBydd y gwasanaeth, a gynhelir yng Nghadeirlan Truro ddydd Iau 20 Rhagfyr, yn dod â charolau at ei gilydd a ddiflannodd gyda’r bobl a ymfudodd o Gernyw wrth iddynt adael y DU i chwilio am waith, cyfoeth a rhyddid ysbrydol yn ystod ail hanner y bedwaredd ganrif ar bymtheg.\nMae Kate wedi casglu llyfrgell o garolau gan deuluoedd, archifau, llyfrgelloedd a chapeli. Yn y gyngerdd arbennig hon, bydd y carolau yn dychwelyd i’w mamwlad, o’r diwedd, i gael eu canu gan gantorion Cernyweg.\nBydd cantorion ledled y wlad yn dod at ei gilydd o dri chôr cymunedol, gyda phob un yn canu tair carol o Gernyw, de Awstralia a Chalifornia. Cânt eu harwain gan y cyfarwyddwyr cerddorol Emma Mansfield, Hilary Coleman, Matt Thomason a Giles Wooley.\nBydd Kate hefyd yn siarad yn y gyngerdd, yn cyflwyno pob rhan ac yn rhannu canfyddiadau o’i chyfnod yn teithio.\nDywedodd Kate, wrth siarad am y gyngerdd a’i hymchwil: “Mae wedi bod yn bleser pur ac yn fraint astudio’r gerddoriaeth a’r cymunedau a’u trysorodd o’r 19eg ganrif hyd heddiw. Rwyf mor gyffrous i glywed y carolau hyn yn cael eu canu gan gorau yng Nghernyw, a bydd eu clywed yng Nghadeirlan Truro yn hyfryd dros ben. Mae’r ymateb gan y cantorion wedi bod yn wych, ac rwy’n gobeithio y gallwn barhau i ddathlu’r cysylltiadau gyda’n cefndryd pell yng Nghalifornia a de Awstralia mewn cân!”\nDdydd Gwener 14 Rhagfyr yn Eglwys Dewi Sant, bydd Côr Siambr Prifysgol Caerdydd, dan arweiniad Peter Leech, yn cyflwyno gwaith corawl nas clywir yn aml gan y gyfansoddwraig o Gymru, Morfydd Owen, i nodi canmlwyddiant ei marwolaeth ym 1918.\nBydd y rhaglen yn cynnwys y perfformiad cyntaf yn y byd o ddau ddarn; Fierce raged the tempest (1911) a Jubilate Deo (1913). Bydd tri arall, Sweet & low (1911), The Refugee (c.1911) a My luve is like a red, red rose (1912), yn cael eu perfformiadau cyngerdd modern cyntaf ers cael eu creu, a'r perfformiadau cynnar gan Gôr yr Adran Cerddoriaeth yn yr hyn oedd yn Goleg Prifysgol Caerdydd ar y pryd.\nHyd heddiw, mae'r pum darn wedi'u cadw yn eu llawysgrifau gwreiddiol yng Nghasgliadau Arbennig Prifysgol Caerdydd. Yr haf hwn, ymgymerodd y myfyriwr Cerdd Megan Auld â Phrosiect Cyfleoedd Ymchwil Israddedig Caerdydd (CUROP) gan drawsgrifio'r darnau a'i gwneud yn bosibl iddynt gael eu perfformio a rhoi bywyd newydd iddynt unwaith eto.\nGanwyd Morfydd Owen yn Nhrefforest yn 1891, ac fel plentyn talentog enillodd ysgoloriaeth i astudio yn yr Ysgol Cerdd, yn yr hyn oedd yn Goleg Prifysgol Caerdydd ar y pryd. Graddiodd yn 1912, ac yn fuan sefydlodd enw iddi ei hun fel cyfansoddwr, pianydd a chantores.\nYmhen ychydig flynyddoedd yn unig, roedd Morfydd yn gyfansoddwr toreithiog, gan gynhyrchu dros 180 o ddarnau. Yn drasig, bu farw ar 7 Medi 1918 a hithau ond yn 26 oed.\nBu 2018 yn flwyddyn o berfformiadau niferus o'i gwaith, gyda'i gweithiau cerddorfaol a’i chaneuon yn fwyaf nodedig yn eu plith – repertoire sydd wedi dod yn gynyddol boblogaidd gyda chynulleidfaoedd. Fodd bynnag, mae’r nifer fach o weithiau corawl gyda rhannau ohonynt yn anorffenedig ar adeg ei marwolaeth lawer yn llai adnabyddus.\nDywedodd cyfarwyddwr y côr a threfnydd prosiect Ymchwil CUROP, Dr Peter Leech: "Rwy’n falch iawn y bydd y prosiect cyffrous a hynod werth chweil hwn yn cyflawni sawl amcan allweddol. Bydd wedi dod ag elfennau anghofiedig o gynnyrch cyfansoddiadol Morfydd Owen i amlygrwydd drwy berfformiadau cyhoeddus, yn ogystal â chynnig profiad archifol gwerthfawr i Megan.\n"Mae'r prosiect hwn yn dangos sut y gall prosiect ymchwil amlweddog gyfoethogi ein bywydau drwy ailddarganfod cyfnod diddorol iawn yn hanes cerddoriaeth Cymru.\nBydd y Côr Siambr yn perfformio yn Eglwys Dewi Sant ddydd Gwener 14 Rhagfyr am 7pm. Tocynnau £5\nMae un o gynfyfyrwyr yr Ysgol Cerddoriaeth, Patrick Reardon-Morgan, wedi arwain partneriaeth newydd rhwng Cerddorfa Philharmonia a Gay Star News.\nMae’r prosiect yn cynnwys cyfweliad gyda chwaraewr bas Philharmonia, Adam Wynter, yn ogystal ag erthygl sy’n archwilio hanes queer un o ffigurau diwylliannol mwyaf eiconig Rwsia, Pyotr Ilyich Tchaikovsky.\nYn y ffilm, mae’r newyddiadurwr Jamie Wareham yn siarad ag Adam am fod yn hoyw yn y diwydiant cerddoriaeth glasurol, yn ogystal â’i fyfyrdodau ar waith Tchaikovsky.\nMae Patrick a Jamie wedi ysgrifennu darn ar gyfer Gay Star News hefyd yn trin a thrafod cerddoriaeth Tchaikovsky mewn perthynas â’i gyfunrhywiaeth yn Rwsia’r 19eg ganrif.\nCynhyrchwyd y ffilm fer a’r erthygl yn rhan o Digital Pride 2018, gŵyl wythnos o hyd o ffilmiau a rhaglenni nodwedd, a grëwyd er mwyn rhoi llais i bobl LGBT+ nad ydynt yn gallu mynd i ddigwyddiad Pride mewn person.\nCynhelir Digital Pride 2018 rhwng 23 a 28 Ebrill.\nMae Jamie Wareham siarad ag Adam Wynter am fod yn hoyw yn y diwydiant cerddoriaeth glasurol.\nWrth sôn am y prosiect, dywedodd Patrick “mae wedi bod yn bleser gweithio gydag un o sêr Gay Star News er mwyn taflu goleuni ar hanes hoyw hynod o ddiddorol Tchaikovsky, a chysylltu hynny â straeon cerddorion LGBT+ sy’n gweithio yn y diwydiant heddiw.\n“Mae etifeddiaeth queer lewyrchus iawn gan ein celfyddyd, ac rwyf wrth fy modd yn helpu i amlygu’r etifeddiaeth hon.\nGraddiodd Patrick o’r Ysgol Cerddoriaeth yn 2015 ac erbyn hyn ef yw rheolwr Ffrindiau a Rhoddion Ar-lein Cerddorfa Philharmonia.


Yn ystod yr ychydig ddyddiau diwethaf mae pobl wedi gofyn imi, sut alla i ddarganfod pwy wnaeth fy ail-drydar? Pan fydd Folks yn defnyddio'r nodwedd ail-drydar yn Twitter, mae'n eithaf hawdd. Gall Mewngofnodi i Twitter glicio Retweets ar y llywio ar yr ochr dde. Y drydedd golofn yw Eich Trydar, Wedi'i Ail-drydar ac mae'n darparu rhestr i chi o'ch holl Drydariadau sydd wedi cael eu hailweirio yn ogystal â phwy a'i gwnaeth. Mae yna alwad API hefyd i ddal y data ail-drydar ar gyfer


Lawrlwytho BlueStacks App Player 4.150.11.1001 – Vessoft\nWindowsDatblyguEmulators a pheiriannau RhithwirBlueStacks App Player\nCategori: Emulators a pheiriannau Rhithwir\nTudalen swyddogol: BlueStacks App Player\nBlueStacks App Chwaraewr – meddalwedd i efelychu system weithredu Android a cheisiadau rhedeg. Mae’r meddalwedd yn caniatáu i chi ddysgu am geisiadau ar gyfer llwyfan symudol poblogaidd a gosod meddalwedd ychwanegol. BlueStacks App Chwaraewr galluogi i gydamseru yn seiliedig ar Android gyda chyfrifiadur dyfais a newid y firmware, anfon negeseuon testun, gwneud galwadau ffôn, tynnu lluniau ac ati Mae gan y feddalwedd yn syml ac yn debyg i’r rhyngwyneb llwyfan symudol.\nEfelychiad y system weithredu Android\nLansio o gymwysiadau a meddalwedd sy’n seiliedig ar Android\nSyncs dyfeisiau gyda chyfrifiadur\nLawrlwytho BlueStacks App Player\nSylwadau ar BlueStacks App Player\nMae’r meddalwedd wedi ei gynllunio i osod a rhedeg y systemau gweithredu gwahanol yn yr amgylchedd rhithwir â’r paramedrau o unrhyw gyfrifiadur.\nGolygydd testun bach yw hwn sy’n cefnogi ffontiau ANSI a ASCII i weld a golygu ffeiliau NFO, DIZ a TXT.\nLlunio 2 – golygydd amlswyddogaethol i greu’r gemau 2D o wahanol genres a chymhlethdod. Mae’r meddalwedd yn darparu proses ddatblygu symlach i ddefnyddwyr heb sgiliau rhaglennu.\nIntelliJ IDEA – mae amgylchedd datblygu deallus y feddalwedd yn canolbwyntio ar berfformiad a chanolbwynt datblygwr ar dasgau pwysicach.\nHandBrake – offeryn i weithio gyda’r ffeiliau fideo a’u trosi i fformatau amrywiol. Mae’r meddalwedd yn gweithio gydag is-deitlau ac yn caniatáu ichi gymhwyso’r hidlwyr neu’r codecau wrth drosi.


Trwy ddefnyddio’r safle hwn, rydych yn cytuno ein bod yn cael cadw a defnyddio gwybodaeth bersonol rydych yn ei ddarparu i ni amdanoch chi (sef gwybodaeth sy’n cynnwys ‘data personol’ o dan Ddeddf Diogelu Data 1998 ( (‘gwybodaeth bersonol’), yn unol â’r polisi preifat hwn. Ar gyfer pwrpas Deddf Diogelu Data 1998, y rheolydd data ydi Recriwtio Cyf.\nFe fyddwn ni’n defnyddio’r wybodaeth bersonol i gyflenwi gwasanaethau a/neu ddogfennau i chi, i drefnu cyflwyniadau neu gyfweliadau fel bo’n briodol ac i gysylltu â chi fel bo’r angen.\nEfallai hefyd y byddwn yn defnyddio gwybodaeth i’ch hysbysu o dro i dro ynglŷn â newidiadau pwysig i’r wefan, defnydd gwasanaethau, penodiadau newydd neu swyddi gwag a gwybodaeth arall oddi wrthym ni a deimlwn a fyddai’n ddefnyddiol ichi. Os fase’n well ganddoch chi beidio â derbyn y wybodaeth yma, cysylltwch â ni trwy e-bostio post@recriwtio.com.\nEr y byddwn efallai’n rhannu gwybodaeth oddifewn i Recriwtio Cyf, ni fydd gwybodaeth bersonol yn cael ei gwerthu na’i datgelu i unrhyw drydydd parti oddi allan i Recriwtio Cyf heb eich caniatâd diamwys.\nOs byddwch, ar unrhyw adeg, yn dymuno diweddaru’r wybodaeth a ddarparwyd neu symud eich gwybodaeth o’n cronfeydd data, a wnewch chi ail-gyflwyno eich CV gan ddefnyddio’r ffurflen gyflwyno CV, gan adael inni wybod yn y neges eich bod yn disodli hen CV.\nDydi trosglwyddiad gwybodaeth dros y rhyngrwyd ddim yn gwbl ddiogel. Fe wnawn ein gorau i ddiogelu eich data bersonol, ond allwn ni ddim â gwarantu diogelwch eich data a drosglwyddir i’n safle trwy’r rhyngrwyd; bydd unrhyw drosglwyddiad o’r fath ar eich cyfrifoldeb eich hun. Unwaith inni dderbyn eich gwybodaeth, fe fyddwn yn gweithredu gweithdrefnau a nodweddion diogelwch caeth i atal mynediad heb awdurdod.\n“Cwcis” ydi darnau bychain o wybodaeth, sy’n cael eu storio gan eich porwr ar yriant caled eich cyfrifiadur gan wefannau rydych wedi ymweld â nhw. Mae’n bosib neu beidio eu bod yn cynnwys gwybodaeth sy’n datgelu’r unigolyn ac maen nhw’n ein galluogi i ddarparu ymarferoldeb ychwanegol pan fyddwch yn ail-ymweld â’r safle. Mae’r rhan fwyaf o borwyr y We yn derbyn “cwcis” yn awtomatig, ond fe allwch chi fel arfer newid eich porwr er mwyn eu rhwystro. Dylai’r swyddogaeth Help oddifewn i’ch porwr ddweud wrthych chi sut i wneud hyn. Ar y llaw arall, efallai y byddai’n well ganddoch chi ymweld â www.aboutcookies.org www.aboutcookies.org sy’n cynnwys gwybodaeth gynhwysfawr ynglŷn â sut i wneud hyn ar amrywiaeth eang o borwyr. Am wybodaeth ynglŷn â sut i wneud hyn ar borwr eich ffôn symudol fe fydd raid ichi gyfeirio at lawlyfr eich set law. Hyd yn oed os nad ydi’ch porwr yn derbyn “cwcis”, fe gewch chi barhau i ddefnyddio’n gwefan. Os nad ydych chi’n dymuno derbyn “cwcis” ganddon ni, gwnewch yn siŵr fod eich porwr wedi’i ffurfweddu i’w gwrthod.